Jaman-jaman SMA, aku lan koncoku, Hanan, kerep melu kajian-kajian. Kajian neng endi wae, awak dhewe belani teko. Seko sing cerak omahe awak dhewe, tekan deso sing mblusuk banget. Nanging pas wis kuliah, awak dhewe arang melu kajian bareng meneh. Pas kui ono, ustadz nasional sing teko ning masjid cerak kampus. Jenenge Ustadz Adi Hidayat. Koncoku kui seneng banget karo ustadze mergo ceramah-ceramahe sing dibarengi karo logika. Yo wis dino kui, awak dhewe mangkat bareng dono. Tekan kono wis rame banget para jamaah sing teko. Seko jero masjid tekan lapangan parkir mesjid kui wis ono sing enggoni. Salah dhewe uga mronone kawanen. Aku karo Hanan mung iso ngerongke ceramah kui seko jobo.


Kanggo wong kuto, ngerti-ngerti tinggal neng deso kui mesthi dadi kaget. Ono akeh hal sing ora biasa, awak dhewe temuke utowo lakoke. Supoyo awak dhewe iso urip bareng neng deso, ono beberapa hal sing iso awak dhewe gateke. Sing kesiji, awak dhewe kudu sinau disik, opo adat istiadat sing ono neng kono. Awak dhewe ora entuk sembrono yen durung ngerti opo sing ora oleh awak dhewe lakoke lan opo sing oleh. Sing keloro, awak dhewe kudu luwih sopan karo wong-wong sing deso, terutama marang wong sing luwih tuwo. Awak dhewe kudu ngerti unggah unggah sing ono neng kono. Sing ketelu, awak dhewe kudu luwih rajin srawung pas ono kegiatan neng desone kui.


Pagelaran nasional sing rame banget kuwi salah sijine Pekan Raya Jakarta. Pagelaran iki sejatine mung pameran produk, wahana dolanan, lan acara musik sing dikemas apik lan diadakake saban tahun. PRJ taun iki rame amarga rampung corona, warganing Jakarta padha mangkat gawe ngerasakake keramean iki. Akeh promosi uga panganan-panganan khas Jakarta sing ana ning gelaran PRJ iki. Sing marai meriah ya salah sawijine panggung musik saka artis-artis. Transportasi khusus PRJ ya ana diskon, utamane yen numpak taksi utawa ojek online. Kamangka kuwi, PRJ iki dadi ajang taunan sing ora oleh dilewatake. Ayo padha ngeramekake PRJ amarga pagelaran iki wis dadi ciri khas saban ulang tahune Jakarta.


Nag jareku pengalaman preian sing paling enak iku pas dolan nang daerah cemoro sewu, soale nag kono akeh enggon apik terus ora larang. Mari ngunu jajanan yo murah-murah ambek panggonane yo apik-apik. Sing garai ora iso lali yoiku pemandangane sing bener-bener apik'e ora karuan. Arang ono panggonan koyo nginiki, Nag ono mesti yo bayar lumayan. Tapi nag daerah kene cukup bensin bek, wes iso delok pemandangan sing apike ora karuan. Jarene koncoku sing wes tau melok aku mrono yo ngunu, mangkane nag aku muleh nang kampung mesti bocae pengen melok aku ambek ngejak dolan mrono maneh. Soale pemandangane ancene apike megilan.


Tahun iki, aku sak keluarga dijak nang Pontianak gawe teko nang nikahane tanteku. Aku berangkat nang Pontianak dino Kamis bengi. Berhubung acara nikahane iku dino Sabtu, aku sak keluarga dijaki mlaku-mlaku keliling kota Pontianak pas dino Jumat. Destinasi pertama iku nang Istana Kadriah. Nang kono aku mlaku-mlaku nang area istanane sing ketok apik tapi kuno iku. Mbari ngono, istirahat disik gawe mangan awan nang salah siji restoran pinggiran dalan. Nang kono, roto-roto menu panganane iku iwak. Dadi sembarang kalir jenis iwak sing disajekno onok nang mejo iki. Wes wareg, lanjut berangkat nang Pantai Kijing. Pantai iki bener-bener nylempit banget, dadi sek durung akeh wong nang kono. Pas aku nang kono, rasane pantai iki nduwene awak dewe saking sepine. Tuwuk dolen, lanjut dijaki nang pusat oleh-oleh. Nang kono, kabeh podo tuku oleh-oleh akeh banget. Mergo wes bengi, akhire awak dewe kabeh balik hotel gawe persiapan sesok nang nikahane tanteku.


Sing jenenge mahasiswa rangkap panitia event, iku pasti ngelakoni sembarang cara ben isok ngumpulno dana gawe ngelancarno acara sing diadakno ambek mereka. Mulai teko danusan, nggolek sponsorship, nebus dana nang bagian akademik fakultas, dan liyane maneh. Onok siji cara sing sek jarang dilakoni tapi lumayan efektif, yaiku buka bazar buku. Bazar buku iki bakal efektif opo maneh nek awakmu dodolane nang area kampus klaster sosio humaniora. Soale mahasiswa sosio humaniora iku paling seneng moco buku tiimbang mahasiswa nang klaster liyane. Nek buku iku tambah akeh kedol, tambah akeh sisan pendapatan sing isok mbok entokno. Dadi gawe awakmu kabeh budak event, coba buka bazar buku gawe tambahan dana.


Aku pas dolan nang Mojokerto nang omahe koncoku aku dijak dolan mumet-mumet nang alun-alun. Lah nang kono aku dijak tuku jajanan khas daerah kono yoiku Onde-onde. Nag jareku onde-onde iki rasane ancene enak opo maneh sing isine kacang ijo. Terus sak liyane iku, wijene sing tutul-tutul nang kulite onde-onde yo enak soale iso nambahe roso nang onde-onde iku. Tapi Onde-onde iku yo ora mok sak werno, jarene koncoku onde-onde yo akeh wernoe, ono sing isine kacang ambek ono sing isine kelopo. Tapi sing paling enak jarene koncoku iku sing isi kacang. Akhire aku tuku sing isine kacang ambek sing isine klopo. Mari ngunu aku jajal tak pangan karo terus tak rasak-rasakno ancene enak sing isi kacang ijo.


Nek awakmu sekolah nang Sekolah swasta Islam utowo Sekolah tinggi Islam, pasti wes gak asing ambek istilah shodaqoh. Guru-guru nang sekolah pasti ngajari gawe shodaqoh mbasio jumlahe mek sitik. Biasane onok kotak infak sing disediakno nang kelas-kelas sekolah iku mau. Guru-guru iku mau ngajarno nek awak dewe shodaqoh iku podo ae lagi nabung gawe bangun omah nang Surgo. Dan iku onok benere. Shodaqoh, terutama gawe wong sing butuhno, iku isok dadi amalan sing isok nambah pahalane awak dewe nek diniati dengan ikhlas. Shodaqoh siji, iku isok dilipatgandakno ambek Allah SWT. Opo maneh nek shodaqohe akeh, tambah piro iku berarti amalan sing dientokno.


Supporter-an gawe dukung tim olahraga sing kate didontok iku gak mek gowo awak tok. Onok beberapa persiapan sing kudu dilakoni sak durunge berangkat nang Stadion utowo panggon pertandingane diadakno. Siji, ojok lali mangan. Supporter-an iku butuh energi lebih, dadi awakmu kudu mangan disik cek gak semaput. Loro, siapno banyu. Awakmu nek supporter-an iku bakal bengak bengok dan marakno serek. Nek wes ngono, awakmu butuh banyu gawe ngombe. Nek isok nggowo sing rodok akeh. Telu, nganggo klambi sesuai dress code sing wes ditentukno tapi tetep nyaman. Kan gak lucu nek awakmu salah kostum, bakal dikiro penyusup karo supporter liyane. Terakhir, pastikno awakmu fit.


Nabi Yusuf koyo nabi-nabi liyane duwe sifat sabar sing luar biasa. Paling ora ono 3 keadean sing buktike kesabaran nabi sing paling ganteng kui. Sing kepisan kui, pas dheweke dibuang karo kakang-kakangan neng sumur. Dheweke ora duwe salah opo-opo nanging tetep dicilakani karo sedulure dhewe. Sing keloro, pas dheweke difitnah ngelakoke sing ora-ora karo Zulaikaha. Senadyan, Zulaikha kui sing duwe inisiatif disikan lan Yusuf usaha kanggo nolak tawaran kui. Sing ketelu, pas dheweke dikunjara. Sadurenge dhewe tau ngewoco mimpi salah siji tahanan sing saiki wis bebas. Dheweke jaluk tulung neng wong kui supoyo kemampuan dee sing iso gawe tafsir mimpi kui dieruhi tuane. Nanging, wong kui lali lan dhewe lagi ilang pas wektu kui wis liwat suwe banget.


Kamera kui salah siji barang mewah sing awak dhewe duwe. Awak dhewe kepengen barang kui awet sak suwe-suwene supoyo, awak dhewe ora kudu tuku kamera sing anyar meneh. Ono beberapa hal sing iso awak dhewe lakoke supoyo kamerane dhewe kuwi luwih awet. Sing keseji, awak dhewe kudu kerep ngeresiki bagian lensa lan awak kamera. Kui dilakoke 2 dino pisan, senadyan awak dhewe ora kerep-kerep nganggo kamera kuwi. Sing keloro, batu kamera kui kudu awak dhewe simpen neng panggon sing sejuk lan suhu panas sing panas banget. Awak dhewe uga kudu iling nyabut batu yen wis kamerane lagi ora dienggo. Sing ketelu, yen awak dhewe arep gowo kamera kui kudu nganggo tas sing khusus kango kamera.


Susi susanti, atlet legenda badminton saka Indonesia. Susi dadi wong kapisan kang isa ngolehake medali mas olimpiade. Dheweke dadi salah siji legenda kang ora bakal dilalekake tekan mbuh kapan. Dheweke dadi pemain tunggal putri paling apik kang dinduweni Indonesia. Dheweke nduweni bojo kang uga pemain badminton, jenenge Alan Budikusuma. Bojone iku salah sijine kanca seperjuangane dheke mbuiye. Woong loro kui tahu ngolehake emas bareng. Susi lair ing Tasikmalaya, lan bakate nular saka bapake. Dhek jaman nom bapake pingin dadi jwara dunya, nanging cidera. Akhire kabeh rasa kepinginan kui ditularke marang Susi. Nanging mengkana a, ya ora salah kedaden. Anake kui isa nggawa jeneng Indonesia ing mancanegara.


Upacara keagamaan kui kerep diadake kanthi mewah utowo meriah. Kabeh wong ngentine dino kui supoyo bisa pesta lan seneng-seneng bareng. Padahal, upacara agama kui tujuan utamane dudu ben iso ngerasake seneng. Rasa seneng kui ben iso gaet wong-wong ben iso ngerti makna asli seko perayaan kui. Makne, kuwi wis sak yogyane awak dhewe ngerti makna seko sak ben upacara kegamaane dhewe. Bentuke mungkin werno-werno nanging intene siji, awak dhewe iso nambah iman utowo cerak marang Penciptane dhewe. Misale koyo kurban, kurban kui dudu artine awak dhewe mangan daging sak puase. Naging awak dhewe, kudu iklas ngerelake opo sing awak dhewe duwe kanggo kepentingan agama.


Dana darurat iku kudu disediakno ndek masa krisis koyok ngene. Hal iku ben awak dewe isok bertahan gawe menuhi kebutuhan ben dinone. Dan kebutuhan dana darurat ben uwong iku bedo. Nek wes ngono, cara perhitungan dana darurat ideal gawe ben uwong e iku bakal bedo sisan. Aku nduwe cara gawe ngitung nyisihno dana darurat gawe ben uwong. Gawe wong sing sek lajang, cara ngitung dana darurate iku 3 x total biaya pengeluaran. Gawe uwong sing wes rabi, cara ngitung dana darurate iku 6 x total biaya pengeluaran. Terus gawe uwong sing wes rabi dan nduwe anak, cara ngitung dana darurate iku 9 x total biaya pengeluaran.


Mahasiswa jama saiki duwe kisbukan akeh banget. Sak liyane ngurusi tugas kuliah, mahasiswa saiki duwe kegiatan neng organisasi kampus lan/utowo magang neng perusahaan. Kisibukan kui suwe-suwe iso gawe beban lan akhire iso dadi stress. Yen dibiarke terus, stress sing ketumpuk kui iso dadi salah siji penyebab depresi. Kanggo ngurangi resiko kui, wong kui kudu duwe pengalihan seko rutinitas. Salah siji aktivitas sing gampang dilakoke kui yaiku nyanyi. Arep kabeh wong seneng nyanyi. Swarane ora kudu apik, nanging pas wong kui nyanyi dheweke iso ngeroso bebas lan dadi awake dhewe. Nyanyi kui iso dadi alternatif sing cocok kanggo wong-wong sing sibuk banget. Nyanyi neng kene ora kudu lungo neng panggon karaoke nanging iso neng endi wae sing penting ora ganggu wong liyo.


Tahun winggi iku akeh wong singalami rugi teko usaha sing wes dilakoni. Tambah sing lawas barang yo akeh sing rugi, tapi deke iku isek ngerti carani ngatasi kerugiane maeng. Nah salah sijine cara pas ngalami kerugian usaha maeng ben ora bangkrut yoiku ngurangi jame karyawan kerjoe, soale nag ancene ditokno karyawane iku yo ora enak ngesakno. Opo maneh golek kerjo iku angele orambloko. Terus mari ngunu dicek maneh ono masalah ambek produke opo ora, nag ancene butoh didandani ben akeh sing seneng yo kudu didandani ben ora tambah bangkrut. Soale tahun wingi iku akehe pol wong sing ora iso balekno modal polahe corona sampek rong tahun.


Taun 2018 kui pertama kaline aku neng luar negeri. Aku karo sanggarku ono kesempatan nampil neng Taiwan sasi Februari kui. Bar latian selama kurang luwih 2 sasi, awak dhewe mangkat neng negoro kui. Awak dhewe tekan bandara Taoyuan neng Taipei, ibukota negoro Taiwan, jam 8 wektu setempat. Neng kono awak dhewe dipetuk kanggo bus. Awak dhewe diterke tekan hotel neng Propinsi Chiayi. Hotel sing awak dhewe kui mewah banget. Kasure empuk lan ono bak neng kamar mburine. Hotel kui cerak seko panggon awak dhewe nampil. Sekitar 30 menit. Ono crito lucu neng hotel kui, koncoku ono sing sewingi ora iso mlebu kamar mergo kuncine ilang. Pas arep jaluk kunci cadangan dee bingung mergo dee ora iso basa Inggris lan sak jane resepsionise kui yo ugo ora paham basa Inggris.


Bus tingkat ning kutha gedhe ning Indonesia iki saiki lagi akeh amarga pemerintah lagi ana promosi pariwisata. Salah siji kutha sing nduwe bus tingkat yaiku Semarang. Yen lunga numpak bus dewean lan ora nggawa rombongan, bus tingkat iki tikete bisa njupuk ning titik kumpul yaiku Museum Ranggawarsita sing ana ning Kalibanteng Kidul, Semarang Barat, Semarang. Daftar tiket iki gampang mung nduduhake identitas kaya KTP, SIM, lan utawa paspor. yen nggawa rombongan, awak dhewe bisa ndaftarake ning dinas perhubungan amarga ana paket khusus. Rombongan iki bisa didaftarake nganggo surat sing pesertane 30 kanthi 60 wong. Ning surate uga kudu ana kontak penanggung jawab.


Mandau yoiku senjata pusaka suku Dayak seng diwarisno turun temurun marang generasi sakwisane. Sakliane kanggo senjata pusaka, Mandau mesti dienggoh suku Dayak gawe saben dinane kayata gawe ngiris daging utawa ngiris wit witan lan janganan.mandau yoiku senjata seng rupane kayak pedang , kasusun saking gacolan, sarung lan lading. Jaman biyen Mandau digawe saka watu khusus seng jenise mantikei. Watu iki nduweni unsur wesi seng dominan. Nalika ing jaman modern, Mandau digawe saka bahan logam. Mung Mandau asli lan tuwa seng bahane saka watu mantikei. Masio dadi senjata, Mandau yo digawe dadi simbol ksatria, simbol seng jaga, tanggung jawab lan saduluran kanggo masyarakat Dayak.


Supoyo wong-wong gelem numpak kendaraan umum kui pemerintah uga perlu melu ikut campur. Pemerintah kui duwe kuoso kanggo gawe kebijakan sing iso dukung programe kui mlaku lan uga duwe dana sing akeh kanggo ngebangun utowo ngadake fasilitas kendaraan umum sing sae. Pemirintah ora kudu nyelenggarake program kenderaan umum kui dhewekan. Pemerintah iso kerja sama karo perusahaan swasta supoyo iso programe iso mlakui. Ijin kanggo gawe usahane kui iso digawe gampang karo pemerintah. Mengkone, sing dadi pelaksana program kui perusahaan-perusahaane mau. Pemerintah tinggal ngawasi wae. Dheweke iso gawe peraturan babagan kendaraan umum kui lan uga iso ngekei subsidi, supoyo wong-wong bakal luwih milih nganggo kendaraan umum timbangane kendaraan pribadi.


Wong sing stress iku kadang ora kenek dibade stres iku maeng polahe opo, tapi roto-roto wong sing stres iku biasane kakean mikirno perkoro sing ancene dianggep deke iku dade perkoro sing ancene penting nang uripe maeng. Tapi wong ngunuki biasane pikirane iku kabotan ambek perkoro sing dipikirno maeng. Nah carane ngilangno stres ngunuku iku yo macem-macem, karek delok strese maeng polahe opo, nag ancene strese maeng polahe perkoro abote pikiran nang urip sing diadepi, yo kudu ditinggaldisek perkoro sing ngoboti pikiran maeng, koyok ditinggal dolan, budal nang konco ambek ngopi utowo seneng-seneng karo konco sing sekirane iso dadekno pikirane iku maeng maleh lali.


Pembantuku iku sueneng banget ndelok pertandingan badminton nang TV. Dan senengane iku mesti ngajaki aku melu nonton ben gak heboh dewe, tapi heboh bareng. Yo suwe-suwe aku dadi ketularan seneng sisan sih. Terus aku takon nang pembantuku, atlet senengane iku sopo. Pembantuku jawab Taufik Hidayat. Jarene wonge iku ganteng, terus mesti menangan. Dadi paling aman iku mesti njagakno Taufik Hidayat. Nek atlet liyane iku jare kalahan, dadi marakno lara ati nek ndukung mereka. Dadakno sing seneng karo Taufik Hidayat iku guduk pembantuku tok, tapi pembantune tonggoku sisan kesemsem karo atlet iku. Opo maneh pas jaman iku ancen lagi terkenal banget sosok Taufik Hidayat iki, dadi gak kaget nek akeh sing demen.


Preian sekolah semester wingi, aku lan kanca kelasku dolan ing Gunung Bromo. Wis sak wulan anggone ngerencanakna iki lan akhire bisa kelakon. Akeh babagan sing kudu didelok lan diperhatikna sadurunge budal ing Gunung Bromo supaya dolane dadi dolan sing ora bisa dilalekke. Kaping pisan, aja lali kanggo nabung. Dolan ing Bromo uga butuh dhuwit sing ora sithik apa maneh yen kepengin nginep. Kaping pindho, aja lali nggawa klambi sing kandel. Bromo iku adhem banget suhune bisa minus dadi kudu cepak klambi lan jaket sing kandel. Kaping telu, kudu pinter nggolek mangsa. Aja nganti ning Bromo nanging ora bisa nikmati pemandangane amarga udan.


Ana adu pamikiran ning masyarakat babagan oleh opo orane mangan kerang ijo. Ing sawijine artikel, kerang ijo kuwi dianggep kewan sing bisa ngresiki limbah-limbah ning laut. Biasane, kerang ijo iki nemplek ning watu, karang, beton pemecah ombak, utawa wesi-wesi kapal sing lagi ana ing pelabuhan. Kerang ijo kuwi nyerep racun merkuri sing ana ing laut kamangka laute bisa dadi resik lan aman saka racun. Merkuri kuwi sing bahaya kanggo kesehatan. Zat merkuri sing dikandung kerang ijo ora bisa diilangi nganggo cara digodhog utawa digoreng mulane saiki akeh kampanye sing nganjukare ora mangan kerang ijo ben ora numpuk racun ning jero awak.


Akeh ibu rumah tangga jaman saiki sing mikir yen ngandelake dhuwit saka bojo kuwi ora cukup amarga akeh kebutuhan sing kudu dicekel kaya sekolah anak, kebutuhan pawon, lan uga kebutuhan pribadi liyane. Apa maneh ning jaman saiki, wong golek dhuwit saya angel. Kanggo ibu rumah tangga sing wis akrab karo media sosial, dodolan online kuwi paling gampang. Salah sijine yaiku dodolan piranti rumah tangga kaya gelas, piring, kotak wadhah sega, lan uga sak panunggale liwat kemitraan Tupperware. Tupperware iki wis terbukti kualitase apik lan uga nguntungake. Kamangka, ayo para ibu sing pengen mbantu ekonomi keluarga, melu Tupperware ben oleh akeh keuntungan lan akeh kanca.


Awakmu kepingin nandur dewe nang omah tapi awakmu gak nduwe lahan sing jembar gawe nandur? Gak usah kuatir, awakmu isok nganggo metode vertikultur. Vertikultur, yaiku metode nandur taneman sing manfaatno bidang vertikal gawe panggon nandur sing dilakoni secara bertingkat. Teko kono, metode iki akeh pol dimanfaatno gawe nandur nang ruang sing sak uprit. Wes ngono, kelebihan nganggo metode iki onok akeh. Siji, hemat panggon. Loro, hemat pupuk. Telu, gampang dipindah soale tandurane wes onok wadahe dewe. Terakhir, gampang dimonitor alias diawasi. Dadi gawe awakmu sing kepingin nandur nang omah tapi gak nduwe panggon jembar, praktekno ae metode sing siji iki.


Minggu wingi aku bingung ate jumatan nang endi soale pas iku aku dolan nang perpus terus nag balik muleh yo kadoan. Akhire aku mampir nang masjid sing pinggire sekolaha. Masjide apik lumayan gede, teus resike megilan. Mari ngunu pas khotbah juma'at dimulai kabeh doh podo teko terus langsung ngeringekno isine khutbah maeng. Khutbah iku maeng pas bahas masalah keragaman budaya sing sakjane gejogo ben ora dadikno pecahe negoro. Akehe geger nang negara saiki polahe akeh wong sing ora ngregani budaya sing wes ono utowo sing diperjuangno karo ulama biyen. Padal biyen islam mlebu negoro iku yo polahae budaya iku maeng diopeni akhire islam nang negoro iki ketrimo apik.


Crita rakyat ning Jawa iki akeh sing nyeritakake putri lan para pangeran. Nanging saka cerita iki, lakon sing kondhang ning masyarakat nduwe unsur kepahlawanan kuwi mung saka sisi pangeran. Putri ning crita rakyar iki digambarake ayu, kalem, lan ora duwe kekuatan. Contone kaya Putri Keong Mas, Klenting Kuning, Bawang Putih, lan liyan-liyane. Nanging,  masyarakat iki lali yen ana kekuatan saka wong wedhok sing kudu ditiru kaya Nyi Roro Kidul sing duwe anak buah akeh lan bisa nguwasai samudra kidul. Crita iki mbuktikake yen wong wedhok uga duwe kuwasa kanggo ngatur tatanan. Ora sak lawase kudu mendhem ning mburi para pangeran.


Ono sing ngomong yen Ronaldo kui pemain bal terbaik saiki. Neng jobo setuju lan ora setuju wong-wong karo pernyataan kui, kudu diakoni yen Ronaldo kui pemain sing sregep babagan latian. Tekan ono crito yen pas dhweke ono tamu, dheweke ngejak tamu kui melu latian bareng dheweke. Pemain asal Portugal iki tetep meksoke mlayu senadyan durung suwe kui mudun seko pesawat. Pemain bal sing saiki ning tim Manchester United kui kerep ngelakoke gerakan sing iso nguatke jantung. Latian sing dimaksudke kui koyo mlayu lan sing serupa. Arep neng lapangan utowo neng pusat kebugaran, dheweke nyaranke yen latian kui sing iso ngelatih napas lan otot jantung mau.


Wis seminggu aku turu ana omahe Simbahku sing ana ing Tulungagung. Dina iki aku dijak ndelok kepiye proses Labuh Laut utawa ngelarung sesaji sing ana ing Laut Semboyo. Simbahku kekancan karo salah siji tokoh adat ing kene yaiku Pak Bandi. Pas ngelarung, aku uga dikancani karo Pak bandi. Aku seneng banget amarga ora mung ndelok tok, nanging aku uga diceritani karo Pak Bandi babagan Labuh Laut iki. Kayata tujuane yaiku sembah nuwun marang Gusti, lan kepiye proses Labuh Laut Semboyo iki. Pak Bandi ngandani karo genah-genah lan alon amarga aku kadang ora ngerti babagan sing diterangna. Pak Bandi uga seneng amarga isih ana bocah enom kaya aku sing seneng ndelok proses kabudayan kaya ngene.


Ibuku tumbas blender anyar kanggo nggiling bumbu-bumbu.Ibu tumbas blender saka dhuwit celengan. Blender kuwi uga bisa kanggo nggawe jus utawa panganan alus kaya adonan pempek, siomay, dan daging giling. Blender sing dipilih iku sing paling apik lan paling landhep ladinge. Ibu tumbas blender amarga luwih praktis yen arep masak. Wingi sore, Ibu mulai tumbas bahan-bahan ngangggo bumbu banjur ngalusake bumbu-bumbu. Nanging Ibu ya bingung amarga blender iki boros listrik. Amarga kuwi, blender ora bisa digawe saben dino. Ibu ngetokake blender wayah arep masak gedhe kaya pengajian, selametan, lan sapanunggale. Sajane ya lumayan bisa ngurangi tenaga wayah masak, nanging ya perawatane kudu bener.


Sebagai wong Indonesia, mangan panganan olahan kedelai kui wis lumrah. Wong Indonesia arep sak ben dino mangan tempe karo tahu. Ora mung dienggo lawuh, tempe lan tahu ugo didake cemilan. Kui iso didelok seko bakul-bakul gorengan neng endi wae. Paling ora neng kono didol tahu isu lan tempe goreng. Nanging perkorone neng Yogyakarta, olahan cemilan seko tahu, tuladhone tahu isi lan tahu bakso, kui ora ono sing enak utuwo sing enak kui angel banget dientoke. Masalahu dudu neng isiane nanging neng tahune dhewe. Tahu neng Yogyakarta kui biasane kurang lembut lan mambune rodo ora enak. Tahu neng kota pelajar iki uga rasa neng arep hambar.


Gawe awakmu kabeh sing pingin nggolek iwak sing kandungan protein duwur terus akeh nutrisine dan murah, jawabane adalah iwak pindang. Iwak sing bentuke cilik cilik iki nduwe kandungan protein sing duwur, macem-macem jenis mineral, vitamin A, vitamin B kompleks, karo asam lemak omega-3. Kandungan asam lemak omega-3 iki wes terkenal banget gawe kesehatan organ tubuh, koyok jantung, otak, dan organ liyane maneh. Vitamin A sing onok nang iwak pindang berfungsi gawe meningkatkan sistem imun tubuh, dadi awak dewe luwe kebal teko penyakit. Kandungan vitamin B kompleks berfungsi gawe mencegah kulit dadi kering, kusam keriput, terus mencegak kerontokan rambut ambek menjaga kesehatan kuku. Wes ngono regone murah sisan, sak keranjang onok sing mek 2 ewu sampe 15 ewu. Dadi nek nggolek iwak sing akeh nutrisine dan murah, tuku ae iwak pindang.


Juni tahun wingi, aku lan kancaku lunga ning Jakarta amarga pengen golek panggon liburan sing bedha, yaiku ngunjungi museum lan wisata kuliner. Kabeh rencana iki wis pengen dilakoni wiwit taun wingi lan ora sempet amarga ono corona. Kabeh wis disiyapake mulai saka penginepan, tiket, lan sapanunggale. Aku uga nggawa laptop kanggo ngerampungke penggaweyan amarga kantorku isih nganggo sistem nyambut gawe saka omah. Nanging ya aku isih bungah amarga isih bisa liburan mbarengi kerja. Aku isih bisa seneng-seneng karo kancaku nanging ya ora lali karo tanggung jawab sing diwenehi lan aku ya isih bisa nulis jurnal babagan mlaku-mlaku iki ning blog.


Salah siji perkoro penting sing kudu awak dhewe cepake sak durunge kui babagan bekel. Kanggo gowo bekel sing pas, ono beberapa perkoro sing iso awak dhewe gateke. Sing kesiji, awak dhewe kudu ngerti jarak pendakiane lan suwene perjalanan seko titik awal, puncak, bar kui balike meneh. Seko kui, awak dhewe iso ngebayangke sakpiro akeh bekel panganan lan ombenan sing kudu awak dhewe gowo. Sing keloro, awak dhewe kudu gowo panganan sing gampang dimasak. Sing ketelu, awak dhewe ojo gowo panganan lan ombenan sing abot-abot. Sing kepapat, yen awak dhewe iso entuk panganan lan ombenan seko gunung kui, awak dhewe ora usah nyepake bekel sing okeh.


Guruku tau ngomong yen dakwah kui kewajiben kabeh wong muslim. Dakwah kui ora meshti dadi ustadz lan duwe elmu sing duwur disik. Yen awak dhewe iso duwe ilmu sing duwur kui apik, dadi apa sing awak dhewe sampaike kui iso luwih jero. Nanging yen ora, awak dhewe iso dakwah kanggo elmu sing awak dhewe duwe wae. Senadyan awak dhewe gur ngerti sak ayat, ayat kui sing kudu awak dhewe sebar manfaate. Dakwah kui uga ora kudu koyo ceramah. Nanging iso dadi pribadi sing tabiate apik kui iso termasuk dakwah. Wong-wong sing delok awak dhewe duwe sifat sing apik dadi semangat duweni sifat sing podo. Dakwah uga ura kudu secara verbal nanging iso seko tulisan tekan diunggah neng media sosial.


Setup jambu  kluthuk lumrah dipunpanggihi wonten Yogyakarta saben sasi pasa kangge takjil wanci buka. Sami kaliyan unjukan buah sanesipun, setup jambu kluthuk sages diunjuk nalika cuaca panas utawi asrep. Nalika panas, setup jambu kluthuk menika saged dipuntambahi es supados seger, dene nalika asrep, kita saged ngunjuk wedang setup jambu kluthuk ingkang anget. Setup jambu kluthuk didamel saking jambu kluthuk abrit utawi pethak ingkang digodhog lan dicaosi gendhis kaliyan kayu manis. Menawi sampun mateng, setup jambu kluthuk werninipun soklat. Aromanipun ugi wangi. Sultan Hamengkubuwono kaping IX remen sanget ngunjuk unjukan sehat menika. Jambu kluthuk abrit utawi pethak kangge setup saged dipungantos buah sanesipun. Buah nanas lan salak menika buah ingkang paling lumrah didamel setup sanesipun jambu kluthuk.


Akeh wong sing ora seneng mangan pare amarga rasane kuwi pait. Nanging ana sing seneng amarga pare iki bisa nyehatake ginjal. Pare iki bisa dadi obat diabetes. Piye ya carane ben ora pait? Carane kuwi ya pare sing wis diumbah diilangi kulite sing wis tuwo utawa bosok lan ana ulere. Bar kuwi ngilangi isiane sing marai pait kuwi. Banjur pare diirisi lan diumbah. Cara ngumbahe yaiku kaping pisan nganggo uyah, rampung dicampung kanthi rata, kaping pindhone, pare iki dibilas nganggo banyu kaya diumbah biasa. Cara iki bisa dibaleni ping loro utawa yen parene rada gedhe, ya bisa dibaleni ping telu.


Sok-sok males midum seko mobil nggo mesen panganan sing arep digowo neng omah. Alesane werno-werno, iso angel golek parkir utowo males ngantre ngadek suwe-suwe. Nanging saiki ojo digawe mumet, ono sistem sing jenenge drive-thru. Nganggo sistem iki awak dhewe dadi iso ngatri karo lingguh neng jero mobil. Coro mesen nganggo sistem iki, sing kepisan awak dhewe kudu golek plang sing ono tulisan "drive-thru". Banjur, awak dhewe ngatre seko kono. Mengko keno bakal ketemu, panggon pemesanan liwat swara ora ketemu pegawe McDonald e langsung. Bar mesen, pegawai bakal ngulangi pesenane mau nggo ngecek opo ono sing salah utowo kurang. Pesenane mengko bakal diwehi liwat jendelo cerak pintuk keluar.


Air terjun madakaripuro iku nag daerah probolinggo sing parek karo gunung bromo. Air terjun iki ora iso langsung ditekani karo kendaraan soale dalan nang air terjune kudu mlaku disek sekitar setengah jaman teko parkirane kendaraan. Air terjun iki duwure sekitar 200 meter ambek termasuk salah sijine air terjun sing paling duwur dewe nang jowo. Sak durunge tutuk air terjune, ono pemandangan ijo-ijoan ambek banyu sing milih ngumeti kiwo tengene dalan sing dilewati. Mangakane wong-wong sing teko mrene kudu gowo jas udan, utowo gawe sandal jepit ben ora teles utowo kebreset. Nag pas tutuk, air terjune iku koyok bunder sing milih teko duwure gunung uapike pol. Tapi naw wes sore kudu ati-ati soale akeh bedes sing podo tumbuk-tumbuk'an nag duwure gunung.


Jareku laptop sing paling apik yoiku laptop sing mesine iku sing wes sak duwure roto-roto. Tapi jarene situs online, laptop sing apik iku laptop sing cocok ambek kebutuhane sing tuku maeng. Nag dipikir ancene yo iyo temenan se, soale nag laptop sing larang terus mesine apike megilan tapi nag perlune mog kanggo kerjo biasa yo eman duweite wes kadung tuku larang-larang terus potensi laptope maeng ora kanggo kan yo ngguyokno. Dadi nag tuku laptop palang golek laptop sing cocok ambek kebutuhan harianmu maeng soale nag ora ngunu bakal eman-eman duwek sing di gawe tuku terus yo buwak-buwak duwek sisan. Terus ojo delok merek barang soale kabeh merek iku karek sing gawe.


Transportasi umum kuwi dadi primadona ning kutha-kutha gedhe, khususe kanggo para karyawan lan uga mahasiswa. Akeh pengguna transportasi umum iki paling diuntungake pas ana MRT. MRT iki dadi kendaraan sing marai proses pertumbuhan ekonomi lan akses transportasi tambah cepet. Stasiun MRT iki uga lagi dibangun kanthi bisa menuhi akses ning kutha penyangga lan kutha gedhe. Cara nganggo sing praktis lan uga luwih aman iki bisa marai para warga sing pengen nganggo MRT iki nyaman lan uga ora salah rute. Para petugas MRT iki uga wis profesional. Kamangka, ayo numpak MRT kanggo ngurangi polusi lan hemat energi uga bisa nyiptakake lingkungan sing tertib.


Pertama kali, aku ngicipi wedang uwuh kui pas aku isih SMP. Wektu kui, wayahe prei sekolah. Aku lan keluargaku dolan neng makan raja-raja neng daerah Imogiri. Aku merono karo pakdeku, budheku, 2 sepupu, ibu, lan adiku. Tekan makame kui wis awan sekitar jam 1. Bar munggah-midun tonggo sih akeh kui. Awak dhewe ngaso neng salah siji warung. Awale aku tuku degan. Ning pakdeku tuku ombenan sing ora tau tak delok sadurunge. Werno ombenan kui abang lan ono rempah-rempah liyo neng jerone. Penasaran karo rosone. Aku nyobo jajal wedhang uwuh pakdeku kui. Jebul, aku seneng banget karo rosone. Banjur, aku mesen meneh 1 nggo aku dhewe.


Ekskul Palang Merah Remaja utowo sing kerep disingkat PMR kui arang dilirik karo siswa-siswa lan para guru. Biasane PMR kui ditugaske pas lagi upacara gendera pas dino Senen utowo upacara-upacara sing liyane. Opo nek ora pas sekolah lagi ngadake acara olahraga, konco-konco sing melu PMR diundang kanggo ngewangi yen misale ono sing lara. Padahal, potensi PMR kanggo kolaborasi neng ekskul olahraga liyo kui gedhe banget. Siswa sing melu PMR iso ngancani eksul olahraga sing lagi latian. Senadyan mung latian, ora nutup kemungkinan nek ono wong sing bakal cidra. Yen ora ono sing nulungi kan dadine repot. Nah, pas kahanan koyo ngono kui PMR iso ngewangi.


Misale awak dhewe wis lulus tes wawancara kerjo kui, awak dhewe bakal entuk surat kontrak kerjo. Awak dhewe ora iso mung waton nanda tangani dokumen kui wae. Ora ono alesan awak dhewe langsung tanda tangan mergo awak dhewe seneng wis ketompo. Kontrak kerja kui dokumen sing penting banget. Selama awak dhewe kerjo neng perusahaan kui awak dhewe kudu manut karo opo-opo wae sing dituliske neng surat kui. Makane awak dhewe kudu mocon kanthi ati-ati. Iso wae ono aturan-aturan utowo ketentuan-ketentuan sing ora sesuai karo awak dhewe. Yen wis kebacut tanda tangan wis ora sing iso awak dhewe lakoke. Nanging yen awak dhewe nemu kententuan sing ora cocok sakdurunge tanda tangan, awak dhewe iso negosiasi meneh karo atasane dhewe.


Nang desoku biasane ono pengajian ambek kegiatan sing jenengei tehlilan angger dino kamis malem juma'at, kegiatan iki biasane rutin dilakoni wong-wong deso angger dino iku. Nah kegiatan iki ora moh angger ngono tok. Tapi kegiatan iki asline duwe tujuan sing paling penting kanggo wong-wong sing ono nang desoku yaiku ngirim dongo kanggo poro leluhur, keluarga sing wes sowan nang pengeran disik, ambek dongo ben uwip nang ngarepe iso luwih apik. Nah kegiatan iki biasane dilakoni gantian ambek wong wedok. Nag minggu iki iku wong lanang, berarti minggu ngarep iku wong wedok. Lah bedane antara kegiatan sing dilakoni wong wdok ambek wong lanang yaiku nang waktune nag dinane iku pancet podo. Nag wedok iku dilakoni mari magrib, nag sing lanang iku mari isyak.


Nek arek cilik krungu jeneng robot, pasti sing dipikir iku dolanan. Padahal robot iku gak mek sekedar dolanan. Robot iku seperangkat alat mekanik sing isok ngelakonik tugas fisik, bah iku nganggo pengawasan karo kontrol e menungso, utowo nganggo program sing wes diatur disik. Tapi pengertian robot dewe iku onok macem-macem. Nek diringkes, kata kunci sing isok nerapno pengertian robot iku onok enem. Siji, isok meroleh informasi teko lingkungan lewat sensor. Loro, isok diprogram. Telu, isok ngelaksanakno pirang tugas sing bedo dalam sekali kerjo. Papat, isok kerja secara otomatis. Limo, cerdas, iki hubungane ambek AI. Terakhir, biasa digawe nang dunia industri.


Ning njero al-quran, ana ayat sing njelaske babagan pentinge nuntut ilmu kanggo wong muslim. Penjelasan iki ana ning surat At-Taubah ayat 122. Ning ayat iki uga dijelasake yen nuntut ilmu kuwi sejatine padha pentinge kaya jihad. Nanging kudu ana pembagiane, sebagian ana sing jihad uga sebagian ana sing golek ilmu. Miturut tafsir, golek ilmu sing dimaksud yaiku ilmu sing bisa diterapake marang masyarakat. Kaya misale wong kang golek ilmu ning luar daerah, banjur mbalik lan ngabdi marang masyarakat. Ilmu sing disinaoni ya ora mung ilmu agama, nanging ya ilmu alam, sosial, lan humaniora sing sekirane bisa mbangun peradaban muslim sing maju.


Virtual Realty utawa VR iki kalebu salah siji teknologi sing paling nguntungake kanggo para pengguna alat sing ana hubungane karo visual, kaya HP, TV, lan uga sapanunggale. Teknologi VR iki nyediakake simulasi kanggo melu mlebu ning dunia sing ana ning jero layar lan ngewenehi pengalaman kaya mambu, swara, lan kabeh barang dari 3D. Sing wis nganggo teknologi VR iki yaiku para produses gim ben pemain bisa ngerasakake pengalaman ana ning dunia game kuwi. Bentuk alat iki kaya kacamata sing ana lensa khususe lan ana headset. Yen VR khusus gim, biyasane ana tambahan kaya pistol lan uga piranti liyane sing bisa ndukung kanggo dolanan.


Ono wae pasangan-pasangan sing ngedalani hubungane nanging ora nganggo jalur pernikahan. Sebenere ora nikah kui sah-sah wae, ora ono wong sing iso bener-bener ngelarang. Nanging awak dhewe kudu tanggung jawab karo opo sing awak dhewe lakoke. Salah saji bentuk hubungan neng jobo pernikahan kui yang-yangan. Yang-yangan kui uga akeh kegiatan sing dilakoke lan ora kabeh pasangan kui. Ono sing mung dolan-dolan wae. Ono uga sing kerep ngobrol perkoro sing luwih jero. Malah tekan ono sing hubungan badan. Seko sudut pandang agama kui, hubungan badan sak durunge nikah kui pancen ora oleh. Nanging, sopo sing iso ngelarangn yen pasangane kui kepengen.


Salah siji cedera sing paling sering dialami atlet utowo pemain olahraga liyane iku cedera tendon achilles. Cedera iki iku ngeneki bagian mburi sikil ngisor alias bagian betis. Tendon achilles iki tendon sing paling gede nang awak. Tendon iki membentang ket tulang tumit nang otot betis. Mbasio akeh akehe cedera iki sek tergolong ringan, tapi nek gak cepet ditangani utowo gak ditangani sing cepet iku isok beresiko luwe parah maneh. Opo maneh nek mbiyene wes tau ngalami cedera iki, terus mbiyene gak ditangani secara tepak, isok marakno tendon pecah dan marakno cedera luwe nemen dan iku ngehambat aktivitas keseharian. Dadi gawe awakmu sing ngalami koyok ngene, cepet-cepet ditangani yo rek.


Nek semisal keyboard nang laptopmu moro gak berfungsi, opo sing bakal mbok lakoni? Timbang diservis, mending nganggo keyboard bluetooth sing luwe murah. Garek disambungno tok nang perangkat laptop e, terus keyboard e wes isok dinggo. Syarat gawe isok nyambungno keyboard iku laptopmu wes kudu update nang Windows 10 dan nduwe Bluetooth 4.0. Nek wes, awakmu garek nyambungno ae. Cara nyambungno keyboard bluetooth nang laptop iku koyok ngene. Siji, petek terus tombol "Pasangkan" nang bagian ngisor keyboard sampe lampu LED nek mulai kedip-kedip. Loro, nang laptopmu, pilih "Sambungno" nek wes muncul pemberitahuan gawe keyboard, terus enteni sampe penyiapane mari. Wes ngono tok, gampang to?


Pas aku lagi ngeresiki lemari, aku nemu album-album foto. Pas tak buka kui, foto-fotone ibu lan bapakku pas lagi nikah. Tak gateke, pernikahane kui nganggo adat Jawa. Banjur ibuku nyeraki aku, lan crito babagan pernikahane. Foto-foto neng album kui, jarane ibuku, wis disusun kanthi urat prosese seko awal tekan akhir. Sedino sak durunge nikah, neng omahe ibuku nen Pondok Gedhe, digawe acara hajatan. Neng ngarep omah kui dipasange terop utowo tenda lan tarub sing dipasang neng ngarep lawang. Uga ono prosesi kembar mayang. Dadi ono bocah cilik gawe rangkaian kembang sing identik kanggo diseleh neng omahe pengantin. Wengine, ibuku ngelokoni prosesi siraman. Kanggo pungkasane, ono prosesi adol dhawet.


Listrik sing ana lan dinggo ning mesin cuci iki kadhang-kadhang dadi masalah yen ora dijaga. Mesin cuci sing murah iki kadhang apik nanging listrike uga butuh akeh banget. Banjur mesine uga gampang marai kesetrum. Ana mesin cuci sing irit, apik, fungsine lengkap, nanging larang banget. Yen wes kaya ngene, pancen luwih becik milih mesin cuci sing larang nanging irit amarga awak dhewe ora mikirake biaya sing ora keitung kaya biaya listrik, banyu, lan biaya servis. Sing uga penting yaiku cara awak dhewe njaga mesin cuci kuwi. Kamangka, sak durunge tuku meisn cuci, ayo luwih titen ngitung biaya sing bakal dinggo ngopeni mesin cuci iki ben awak dhewe ora gampang kena rugi.


Hampir kabeh wong nang dunyo iki pasti seneng ngerungokno lagu. Istilahe ngono ngerungokno lagu wes dadi hobine sak juta umat menungso. Dadakno hobi sing siji iki akeh manfaate gawe awak dewe lho rek, salah sijine isok sinau boso asing luwe gampang. Berawal terko lirike sing terngiang-ngiang ndek utek, terus uwong-uwong pasti langsung nggolek lirik penuhe. Nek lirike iku nganggo boso asing sing awak dewe gak eroh blas, biasane pasti bakal diterjemahno. Nerjemahnoe pun kadang onok sing niat sampe digolek arti kata per katane. Nah teko kono iku, awak dewe isok mulai sinau boso asing dengan cara sing gampang dan meyenangkan.


Salah siji jajanan sing sempet viral iku jenenge dessert box. Dessert box iku panganan sing bahan dasare kue terus dikeki topping sing muacem-macem terus disajekno nang kotak plastik. Ancen ketoke dari jenis dessert sing ringkes terus isok dipangan nang ndi ae. Cuma sayange sampe saiki aku durung nemu dessert box sing sesuai ambek seleraku. Entah iku sing kelegen, nek gak sing cream e kakean dan marai eneg, pokok aku durung nemu dessert box sing pas gawe aku. Dadi nek semisal ditakoni aku seneng ta gak, aku bakal jawab gak untuk sementara, karena nyatane ancen aku durung nemu dessert box sing enak nang ilatku.


Wis suwe banget Odi pengen banget tuku HP amarga HP sing digawe Odi wis gampang rusak uga wis ketinggalan jaman. Odi wis nyelengi wiwit semester 3 saka dhuwit beasiswa uga dhuwit kerja ning administrasi perpustakaan. Odi nggolek HP sing awet lan uga akeh banget fungsine. Banjur, Odi uga pengen HP sing miturut saka ulasan ning Youtube, ora gampang rusak amarga kena banyu. Saiki wis semester 5 lan wayahe Odi mbobol celengane. Odi ngira yen dhuwite cukup kanggo tuku HP lan yen ana sing kurang, Odi kudu nambahi. Banjur pas wayah tuku, Odi malah dhuwite turah amarga rega HP kuwi wis mudhun. Turahan dhuwit kuwi dinggo tuku barang liyane kaya pelindung HP lan uga printilan liyane.


Mbah Mik salah siji tokoh adat sing ana ing Desa Randegan, Sidoarjo. Umure wis kurang luwih 80 taun saiki. Dheweke diwenehi jeneng tokoh adat amarga wis urip suwi banget lan ngerti kabeh babagan kabudayan sing ana ing Desa Randegan iki. Senajan Mbah Mik ora bisa ndelok utawa wuta mripate, nanging Mbah Mik bisa mlaku dhewe lan ora perlu dituntun amarga wis apal kabeh dalan sing ana ing Desa Randegan iki. Pawakane cilik, rambute wis putih bres, lan wis ora duwe untu. Saben wayah mesti ana wong sing mara ning Mbah Mik kanggo nakok babagan kabudayan sing ana ing Desa Randegan iki utawa mung nakok babagan weton lan dina sing apik kanggo rabi.


Sabrina kuwi dadi salah siji atlet panjat tebing ning kampusku. Dekne wis latian panjat tebing wiwit SMP, ing salah siji komunitas ning Jogja. Sabrina lan kanca-kancane latihan ing dina Minggu. Banjur Sabrina uga seirng melu lomba ning tingkat nasional lan manca negara. Saiki, Sabrina wis kuliah lan melu UKM pecinta alam. Hobine marang olahraga iki uga tetep diopeni. Sing marai bedha yaiku dekne mulai seneng panjat tebing ning watu-watuan asli kanggo nantang adrenalin. Kulite uga dadi luwih keling, nanging saka olahraga kuwi, Sabrina bisa oleh kesenengan lan prestasi uga wis bisa oleh beasiswa saka kampus saka prestasi sing mbanggakake iki.


Hobi sing gampang dilakoni yaiku hobi masak. Hobi iki bisa marai ati bungah lan marai wareg. Hobi masak iki ora bisa dipeksa, nanging kudu ana kebiasaan kaya ngerewangi ning pawon, ngerewangi dodolan, utawa dadi tukang masak. Hobi iki bisa dikuatake lewat sekolah masak, nanging yen angel, uga bisa lewat nonton video lan dipraktekake. Wong kang seneng masak mesti sregep latian lan ngelakoni akeh percobaan. Ora mung oleh wareg, nanging ya kadang oleh ilmu anyar sing bisa diterapake kaya cara masak bahan ben gizine seimbang, cara masak panganan vegetarian lan alternatif kanggo alergi, lan liyan-liyane. Ilmu iki bisa oleh saka buku utawa internet lan dipraktekake.


Jaman saiki wes akeh wong sing podo ngerti nag tabungan iku pentinge pol, soale tabungan iku kenek digawe sembarang nak ono keperluan mendadak contone koyok kebutuhan sing dodok utowo darurat. Nah kanggo kebutuhan sing dodok iku maeng tabungan ancene kenek diandalno timbangane utang, soake iso kenek langsung digawe, tapi nag utang isek leren mumet golek utangan sing sekirane nang wong sing duwe duwek. Polahe akeh wong sing ora duwe duwek nag apan diutangi padal omahe iku podo apik-apik. Nah mangkane terko perkoro iku maeng wong-wong mulai mikir nag ancene nyiapno tabungan kanggo duwek darurat iku pilihan sing paling tepak kanggo urip.


Jujutsu iku jeneng teko akeh aliran bela diri teko Jepang. Jujutsu iki pada dasare bentuk pembelaan diri sing sifate defensif dan manfaatno “Yawara-gi” utowo teknik-teknik sing sifate fleksibel, ndek ndi serangan teko lawan iku gak diadepi atek kekuatan tapi nganggo cara “nipu” lawan. Tujuan dilakoni iku ben daya serangan isok dinggo gawe ngalahno dirine lawan iku dewe. Teko seni bela diri jujutsu iku, lahir sisan bela diri sing nganggo konsep defensif koyok ngono, yaiku aikido ambek judo. Gerakan jujutsu iku kebagi dadi rong “gaya”, yaiku tradisional ambek modern. Onok sing ngomong nek jujutsu iku diadaptasi teko samurai. Jenis kejuaraan jujutsu iku jenenge JJIF utowo Ju-Jitsu International Federation.


Arek cilik iku pasti sueneng nek disudokno ambek sesuatu sing anyar, opo maneh sing canggih. Dolenan opo ae sing canggih dan menarik gawe de’e iku pasti bakal didoleno sampe sak tuwuke. Tapi kadangan, dolenan tok iku gak cukup soale arek cilik iku gampang bosenane. Nek wes ngono, wayahe awak dewe ngajak arek cilik iku gawe meu dan nyudokno robot sing luwe canggih. Nang ndi? Nang panggon cuci mobil otomatis. Nang kono, awak dewe garek meneng tok, terus mobile awak dewe bakal obah dewe dan robot iku mau bakal nyuci mobile awak dewe. Arek cilik iku mau pasti bakal terkagum kagum ambek kerjane robot iku mau. Soale mereka berasa didusi sisan tapi gak teles. Nek awakmu nduwe ponakan dan pingin ngajak dolen cuma bingung dolen opo, jak en ae nang panggon cuci mobil otomatis, tak jamin bakal sueneng arek iku.


Awakmu nggolek panggon wisata sing menyenangkan sekaligus dadi panggon edukasi? Batu Secret Zoo isok dadi opsi destinasi wisata gawe awakmu. Batu Secret Zoo iki kebun binatang sing lokasine nang kota Batu, Jawa Timur. Kebun binatang iki cocok banget gawe panggon liburan bareng-bareng karo arek cilik. Dengan tanah sing ombone sampe 14 hektar, hewan sing onok nang kene pun akeh banget maceme. Bahkan onok spesies macam dahan sing satu-satune diletarikno nang kebun binatang sak dunyo. Dadi awakmu isok ngenalno sembarang kalir jenis spesies kewan gawe arek cilik. Nek awakmu gak kuat ngiteri panggon sakmono gedene, awakmu isok nyewo sepeda listrik sing tersedia ndek kono.


Ning gunung kuwi pancen ora ana sing ngerti situasi sing kepiye kang bakal diadepi kaya anane kewan buas, cuaca sing ekstrem, lan uga penyakit diare. Sumber banyu uga ora gampang ditemokake ben awak tetep resik lan uga ora ngerasakake dehidrasi. Kanggo njaga kesehatan kuwi, sak durunge budhal kudu nggawa obat-obatan lan uga P3K. Senajan nambahi beban ning tas, kabeh kuwi penting, utamane kanggo nambani tatu lan uga ngurangi rasa lara ning weteng amarga masuk angin. Banjur sing uga penting yaiku nggawa panganan sing cukup lan uga akeh karbohidrat ben ana tenaga kanggo munggah menyang gunung lan awak ora ngerasa lemes.


Pemasan sing iso disaranke kanggo cah cilik sing keloro kui pemasan neng otot-otot sikil. Otot bagian ngisor kui penting kanggo dheweke mergo dheweke dolan mesthi sikile gerak terus. Carane pemasane, anak diposisike linggu neng jobin. Sikile dibuka nyamping sak jembar-jembare. Tangan anak kui uga dideleh neng jobin. Alon-alon posisi tangan kui kudu maju tekan sak luru-luruse. Seko posisi kui ditahan beberapa detik. Bar kui alon-alon tangane diundurke meneh. Gerakan kui dibaline sak peng 3 nek ora sak kuate. Kanggo variasine, posisi sikil yo uga iso digawe lurus lan rapet. Anak ngusahake tangane demok ujung drijine. Podo koyo mau, tahan neng posisi kui selama beberapa detik.


Wis telung sasi iki aku ora metu omah amarga ora nduwe penggaweyan. Aku mung nonton film lan uga ngerungokake lagu nyambi resik-resik. Banjur ing sawijing dina, Resa, kancaku nelpon lan ngejak aku dolan menyang Magelang. Pancen dadakan, nanging aku seneng amarga bar kuwi ana sing bisa tak lakoni kanggo ngilangake stres. Aku wis nyepakake barang sing bisa tak gawa kaya klambi, kamera, lan uga nggawa bontot panganan. Resa ngerti yen aku kayane butuh mlaku-mlaku kan ketemu karo wong. Banjur aku lan Resa lunga dina Sabtu isuk numpak motor menyang Magelang lan bali Minggu isuk amarga nginep ning omah simbahe Resa.


Hobi iku saiki macem-macem ancene, ono sing larang ono sing murah, tapi intine hobi iku kawe nyenengno ati. Soale hobi ancene ono polahe ono keturutane ati sing durung keturutan. Nag delok berita-berita nag media sosial hobi iku saiki akehe pol karek wong iku seneng bidang opo, sing penggaweane seneng ambek mesin, mesti gawe mesin sing  aneh-aneh, sing senengane gambar, yo gambar sing aneh, kabeh iku karek bidange dewe-dewe sing iso ngetokno karepe ati. Masio Hobi iku maeng iso dadekno wong tambah terampil utowa tambah jowo, tapi ora kabeh wong iso mujudno hobine sing dipingine, contone wong sing ora duwe duwek akeh tapi hobine jalan-jalan. Nag ngunuku kan yo angel.


Yen awak dhewe pegen duwe penghasilan tambahan kui, awak dhewe iso gawe usaha cilik-cilikan seko omah. Ide dodolane kui iso opo wae. Awak dhewe iso dodolan opo wae sing awak dhewe senengi. Misale, awak dhewe seko dino Senen tekan Jumat kui nyambut gawe neng kontor. Dino Sebtu minggune iso awak dhewe kanggo kerjo sampingan kui. Kanggo wong sing seneng gawe kue, dheweke iso dodolan kui. Kanggo wong sing duwe kamera lan iso foto-foto, dheweke iso nawarke jasa foto neng wong liyo. Pokokmen awak dhewe iso ngelakoke opo wae sing awak dhewe seneng lan iso. Senadyan dudu dadi penghasilan utama, awak dhewe iso entuk duwit seko hobine dhewe.


Permainan jaman mbiyen iku akeh banget sing dilakoni sambil mlayu. Mulai teko mlayu mergo cepet-cepetan entok sesuatu, sampe kejar-kejaran cek gak kecekel karo lawane. Mbiyen pasti awak dewe iku nganggepe iku mek dolanan biasa tok. Tapi nek dipikir-pikir maneh, kejar-kejaran koyok mau iku dadakno dadi bentuk olahraga sisan lho. Yaopo igak, awak dewe mlayu rono rene dan kadang gak eroh waktu, dan mlayu iku ancen dadi salah siji jenis olahraga. Bahkan mlayu iku onok kejuaraane dewe lho. Iku ngono sakjane nek awak dewe gelem ngelatih kemampuane awak dewe, isok lah tembus sampe kejuaraan nasional. Padahal awale mek teko kejar-kejaran pas dolanan, tapi tembuse sampe tutuk kono.


Dino iki wahaye njupuk nilai gawe pelajaran Penjaskes. Penilaiane iku awak dewe dikon mlayu ngelilingi sekolah sampe ping limo. Engkok sing isok nyampe paling cepet, nilaine bakal ditambah. Engkok bakal dibagi dadi pirang kelompok dan sak kelompok iku isine wong enem, dan engkok gentian sampe kabeh wes mari mlayu. Aku kebagian urutan mlayu kedua, dadi aku wes langsung siap-siap pas arek-arek urutan pertama wes mlayu nang putaran kepapat. Pas wes tutuk, guruku ngenilai disik, terus ngongkon arek-arek sing kebagian urutan kedua gawe baris. Kabehe podo bersiap, termasuk awakku. Awak dewe berenem siap-siap, dan pas peluit dimunikno, awak dewe mlayu bareng. Aku terus mlayu mbasio rasane sikilku wes kate cuklek. Dan usahaku gak sia-sia, soale aku tutuk nang garis finish paling pertama teko konco-konco sing urutan kedua.


Kota Batu ancen paling terkenal ambek panggon wisatane sing akeh banget jenise. Salah siji wisata alam sing onok nang Batu iku jenenge Coban Lanang. Wisata sing siji iki isok dikatakan panggon wisata sing isok dikunjungi bahkan ben dino gawe wong kuto. Soale lokasine iku gak nyelimpet, malah onok nang tengah kuto. Jarak antara dalan raya ambek cobane yo cedek banget, mek sekitar sak kilo. Jalane pun isok ditempuh nganggo montor dewe. Nek arep ndelok cobane ancen kudu mlaku disik sekitar 5 menitan. Tapi gak usah khawatir, soale selama perjalanan engkok, bakal isok nikmati pemandangan alam sing sek asri. Dadi Coban Lanang iki cocok banget gawe wong sing pingin nang wisata alam tapi gak kuat mlaku adoh.


Pas mlaku-mlaku ulan wingi aku dolan nang suroboyo, terus aku njajal penyetan nag salah sijine warung nag kono. Rasane ancene uwenak opo maneh karo bebek gorenge sing ke'i sambel penyetan, wes ora ono sing ngalahno. Tapi pas aku mesen es jeruk, tibake rasane amburadol ora ono rasa jeruk'e, kakean banyu. Lah wong gawe es jeruk kok kakean banyu yo ajur rasane. Sak jane jeruk karo banyune iku dikiro-kiro sak pantese ben rasane ora koyok ngunu. Mangkane ket iku aku nag mampir penyetan mesti arang ngombe teh utowo es jeruk soale rasane omboradul ora kenek dirasakano endi teh'e utowo jeruk'e. Dadi, sing paling gelek nag digawe ngombe mari mangan penyetan yo banyu putih.


Dino iki dadi dino sing apes gawe awakku. Niate dino iki aku kate ngelebokno duit nang Bank. Pas tutuk Bank, dadakno teller e lagi ngantri banget dan aku dikongkon satpam e gawe ngelebokno lewat ATM ae, soale ketepakan nominale sek nang ngisore 10 juta. Akhire aku pindah nang ATM. Nang kono, sek leren ngantri maneh. Akhire tak enteni ae. Gak onok gunane sambat sisan. Moro pas giliranku melbu, onok ibu-ibu nyerobot dan langsung melbu nang ATM e ngono ae gak atek amit ta sepuro disik. Rasane aku wes kate ngomeli ibukne, cuma tak piker-pikir aku malah bakal pegel dewe. Akhire aku mek isok ngelus dodo dan sabar sing akeh. Dan kejadian koyok ngono iku gak pisan tok, lumayan sering. Tapi aku gak tau emosi, tapi luwe milih gawe sabar.


Food stylist utowo perias panganan punika uwong sing noto panganen ben apik pas di foto. Biasane wong sing dadi perias panganan kui ugo duwe profesi sebagai juru fotone. Nanging ora nutup kemungkinan, yen loro profosi kui digarap karo 2 wong sing bedo. Perias paganan bakal ngebantu juru foto ben panganan sing dijepret kui iso keliatan enak lan gawe sing delok pengen panganan utowo ombenan sing ono neng gambar. Dadi perias panganan kui emang ora kudu duwe latar belakang juru masak utowo pinter masing. Nanging pemahan sing duwue neng bidang kuliner kui iso gawe carane noto panganan utowo ombenan kui luwih rapi.


Nyiapno dana darurat kanggo masa depan iku ancene apike megilan, nag omongane wong biyen iku mesti ngongkon nag iso ben dino iku nabung mbok iku piro ae pokoke iku nabung, nag ora iso bendino  yo pirang dino pisan ngunu, nag ancene ora iso ngunu, yo sak minggu pisan, nag apan ora iso mingguan yo ulananan. Nah manfaate iku maeng salah sijine yo kenek gawe dana darurat sing iso wae ono keperluan sing dodok ambek sak wayah-wayah sing awak dewek ae ora ngerti kapan iku bakal kedadean. Nah mangkane anjuran iku saiki wes akeh wong sing ngelakoni perkoro iku maeng mergane wong-wong saiki wes podo sadar ambek ngeri nag manfaate iku gedene megilan.


Stress iku ono pirang-pirang penyebabe, tapi sing gelek kedaden iku stress polahe urip sing saiki ora kenek kebade, nah kanggo ngadepi stress sing nginiki maeng iku ono pirang-pirang cara sing disarano ambek sing wes pengalaman contohne yoiku ngelalekno perkoro sing garai stress maeng ben iso leren pikirane ambek awake maeng, terus yo ono sing ngarani dikon dolan disek ben iso anteng pikirane. Nah saran iku maeng ancene wes tau dijajal teko wong sing ancene tau ngalami stress perkoro uripe. Mangkane nag iso dijajal disek ben ngerti bedane. Yo kadang ancene awak dewek kabeh iku butoh dolan ambek ngelalekno urisan urip disek ben iso anteng pikirane.


Wong islam utowo muslim iku biasane mesti sak tahun pisan ngelakoni upacara poso romodon. Poso romadon iki ancene dianjurno kanggo kabeh wong muslim sing ono nang dunyo iki. Anjuran iku sak liyane kanggo ibadah yo kenek utowo manfaati kanggo kesehatane wong sing ngelakoni maeng. Kemenkes Indonesia wes nyudohno nag poso iku duwe manfaat apike pol kanggo kesehatan contone koyok ngontrol gulo darah, ngurangi peradangan, ningkatno kesehatane jantung, ningkatno fungsi otak, diet, ningkatno hormon pertumbuhan, nyegah kangker, ambek liyan-liyane. Mangkene kabeh wong muslim dikongkon ngelakoni poso soale ancene manfaate gedene megilan, ora mog angger kanggo ibadah tapi yo kanggo kesehatan barang.


Panganan laut sing murah lan gampang ditemoni ning warung-warung kui salah sijine urang. Resep urang sing paling gampang digawae kui urang goreng tepung. Gawene gampil, kepisan, kupas urang lan diresiki jerone. Misale ora doyan buntute, iso melu dikupas karo cangkang liyane. Tepung sing dienggo iso nganggo tepung instan sing wis ono rasane. Yen ora duwe, iso gawe dewe nganggo tepung terigu sing ditambah uyah karo penyedap utowo micin. Saranku, tambahke tepung beras supoyo tekstur tepunge iso luwih krenyes. Balurke urang karo tepunge mau. Urange iso ditelesi sek nganggo banyu utowo kocokan endog supoyo tepunge luwih nempel. Proses iki dibaleni peng 2. Bar kui panaske minyak. Goreng ureng tekan wernone berubah coklat rodo kekuningan.


Doraemon iku judul manga ambek anime sing populer pol. Komik Doraemon iku dikarang ambek Fujiko F. Fujio sejak tanggal 1 Juni 1969. Komik iki berkisah tentang kehidupan arek kelas 5 SD sing malesan pol dan nduwe jeneng Nobita Nobi, terus ditekani ambek robot kucing sing jenenge Doraemon. Robot iku mau nekani Nobita ket masa depan sekitar abad ke-22. Tujuan dikirime Doraemon iku gawe nulungi Nobita ben keturunane iku isok nikmati kesuksesan timbang kudu menderita mergo utang sing bakal kedaden akibat kebodohane Nobita. Sing paling dikenal teko karakter Doraemon yaiku de’e nduwe kantong ajaib sing isok ngetokno sembarang kalir peralatan teko masa depan dan nduwe fungsi sing sangar.


Asline teh ora mok pantes digawe konco mangan roti sore-sore nang teras omah. Teh yo nduwe khasiat akeh kanggo kesehatane awak dewek kabeh. Teh legi sing anget apik kanggo ngguwak racun sing ono nang njerone awak. Teh yo apik digawe ningkatno imunitase awak. Sak liyane iku, kandungan kafein sing ono nang njero-ne teh iso digawe relaksasi ngilanglo loro'e sirah. Teh yo apik kanggo ngedukno kadar kolesterol, nyehatno jantung, njogo kesehatane moto, ningkatno energi, ambek nguwatno balung. Polahe kandungan antioksidan nang njero teh sing akeh ambek apik kanggo kesehatan, uwong-uwong ngombe teh sing pas karo ukurane sak ben dinane. Soale nag kelewat bates yo ora apik.


Desaku pancen kesohor amarga ana industri keripik sukun. Sukun kuwi mirip banget karo nangka nanging ora ana rasane lan luwih enak yen digoreng biyasa utawa digawe kripik. Saben esuk, akeh wongkang ngusungi sukun saka kebon lan dikirim ning omah-omah industri. Saka kripik sukun iki, bocah-bocah ning desaku bisa ngerasakke bangku sekolah kanthi lulus perguruan tinggi ing njaba kutha. Nanging amarga kuwi, akeh sing ora gelem bali desa kanggo nerusake usaha keripik sukun lan dadi petani sukun. Kebon sukun akeh sing wis dibabat lan dadi pabrik garmen. Saiki sing ngolah sukun wis mandheg separone lan milih usaha liyane kaya dodol sembako utawa ndhog asin.


Nag jero kitab alquran iku yo ono sing jenege kisah sing gambarno tekat ambek keteguhane wong enom sing nyekel keyakinane sampek pirang-pirang tahun nang jero guo. Kisah iki jenenge Kisah Ashabul Kahfi sing gelek digawe cerito karo wong-wong sing ceramah nag ngadepi utowo ngisi ceramah nag bocah-bocah enom. Nah lapoo kisah iki gelek dicipek? Soale nang cerito iki, ono Bocah enom sing yekel kebeneran terus ora bakal ngobahno keyakinan atine soale deke iku bener. Mari ngunu bocahe iku maeng ate dipateni, tapi bocah iku maeng ora wedi terus akhir sengedan nang jero guo sampek atusan tahun tapi ora iso mati. Nah pelajaran sing teko dijipek teko kisah iki yaiku Ojo nyerah nag awakmu ancene bener, masio diancam perjuangno.


Chenle salah sawijining anggota boyband Korea, NCT Dream ngaku seneng mangan panganan Indonesia. Panganan kang dipangan Chenle kayata cah kangkung, urang, seafood, lan sing paling disenengi yaiku manggis. Pirang-pirang panganan iku diunggah Chenle ana ing instagram. Bocah sing lair ana ing China kui ngomong yen seafood Ancol salah siji seafon paling enak sing tau dipangan. Nalika Chenle balik maneh manggung ing Jakarta, dheweke uga ngefoto lan ngomong yen manggis iku nagih Chenle ngerasa seneng banget mangan manggis. Saliyane iku, Chenle uga mangan seafood sing ana ing cedhak Ancol lan balen mesen panganan sing disenengi  yaiku cah kangkung, urang, lan macem-macem seafood liyane.


Gawe mahasiswa klaster Agro, salah siji program kerja sing dadi andelan pas KKN iku nanem tanduran. Bah iku tanduran sayur, bah iku tanduran hias, pokoke onok kegiatan nandur taneman iku mau. Ela yo ngelebokno nandur taneman nang sekitar RW panggone de’e KKN nang program kerjone. De’e wes nyediakno sembarang kalir bibite teko Pondokan, garek ditanduk nang lemah e tok. De’e gak bakal kerjo dewean, soale konco sak Pondok e bakal ngewangi sisan gawe nambah jam kerjo bantu e sisan. Ndelok arek-arek KKN podo nandur taneman nang sekitar RW, wargane dadi ngeapresiasi pol. Hal iku soale marakno RW kono dadi ketok asri pol. Wes ngono, wargane janji bajal ngeramut tanduran mau. Ela jelas sueneng pol lah, soale kerja kerase gak sia-sia.


Aku nag moco kitab suci alquran mesti gelek metuk'i salah sijine ayat sing duwe arti kusus ambek iku kudu ono bacaan khusus sak marine moco ayat iku, Nah ayat iku maeng jenenge ayat sajdah.  Ayat Sajdah yaiku ayat-ayat sing dianjurno kabeh wong sing ngeringekno utowo moco masio gak sengojo kudu ngelakoni sujud tilawah. Nah sujud tilawah iku maeng kanggo jaluk perlindungan teko pengeran ben ora kenek gangguane setan sing sakbendinone iku ono nang pinggire awak dewek kabeh. Nah ayat-ayat iku maeng biasane ditandai ambek tanda sing koyok menure masjid utowo kubae masjid. Terus sak liyane tondo iku maeng biasane nag duwure tondo ayat iku ono tulisane "Sajdah".


Jaman saiki, wong-wong iku luwe milih gawe beralih nang mesin cuci otomatis. Jarene mesin cuci otomatis iku luwe hemat panggon. Terusan nek nganggo mesin cuci manual iku jare wes kasep, ketinggalan jaman, dan liyane maneh lah. Padahal, mesin cuci manual iku nduwe akeh keunggulan timbangane mesin cuci otomatis. Siji, biaya listrik e luwe hemat listrik, soale pengoperasiane sek serba manual. Loro, regane luwe murah. Istilahe ngono, tuku mesin cuci otomatis siji iku isok entok loro mesin cuci manual. Telu, luwe hemat banyu. Soale kan pengaturane sek manual, dadi isok diatur dewe ukuran banyune. Terakhir, ngeringno pakaiane isok luwe cepet. Soale kan tabung gawe ngumbah klambi ambek ngeringno kan dibedakno. Teko kono, kerja pengering iku mau isok luwe optimal.


Wong tuwo sing seneng karo bal-balan kui biasane ngejenengi anake koyo pemain bal. Iki koyo materi lawakan sing tau aku delok neng Youtube. Ceritane anake si pelawak iki kepengen les bal-balan. Dileske lah karo pelawak kui. Neng sekolah bal kui, dheweke nemu konco-konco anake sing jeneng dijipuk seko jeneng pemain bal sing terkenal. Ono koncone sing jenenge Zidane, Messi, Lionel, Ronaldo, lan akeh meneh pemain sing awak dhewe kenal. Jarene pas murid-murid sekolah bal kui lagi tanding koyo lagi piala dunia. Mergone aku wong tuwo sing bengok-bengok ngundang jenenge anake. Misale ono wong tengok sing bengok, "Ayo Messi oper bale neng Ronaldo, dee kosong!".


Papan wisata hidden gems kuwi adate kudu ditempuh kanthi perjuangan. Tegese, papan kuwi mau dununge ora ana pinggir dalan kang akeh dilewati lan gampang tumekane dening wong. Nanging adate mblusuk kepara malah ora bisa kaakses dening kendharaan gedhe kaya mobil. Papan hidden gems kang kaya ngene mau adate arupa wisata alam kaya pantai, curug, bukit, kali, apadene liyane. Tuladane Pantai Watu Bolong ana Gunungkidul, Ngayogya, menawa kowe arep tumuju papan iki kowe kudu nuntun motor saka dalan aspal tumuju papan parkir. Banjur mlaku utawa tracking sasuwene 10 menit ngiwati sawah, dalanan watu, lapangan, lagi bisa tumuju ana pantai. Tuladha liyane, menawa arep tumuju ana Bukit Pengilon ing Gunungkidul, kowe kudu uga tracking ngliwati dalan watu kang nanjak, palemahan, sesuketan, nembe bisa weruh ambane segara kanthi view kang apik banget. Mula nyata menawa hidden gems wisata alam kuwi kudu ditempuh mawa perjuangan.


Kerja ning kantor kuwi dadi salah sawijine cita-cita sing ana ning sirah kabeh lulusan perguruan tinggi. Ora kudu ning posisi sing dhuwur, nanging ya kerja kanthi sukses lan bisa nggawe kalung identitas pegawe kantor. Nanging, kantor iki uga aka nilai postif lan negatife kanggo para pekerja sing ana ning jerone. Ana kantor sing ngerasa yen pegawe kuwi keluarga, ana sing ngerasa ya mung menungsa sing kudu kerja banjur digaji kanthi rampung. Kerja kantoran kuwi ya luwih akeh bosene amarga kudu ning jerone ruang tanpa ana hiburan lan kebebasan, apa maneh sing pegawe negeri utawa pegawe ning perusahaan sing nuntut kerja cepet. Kamangka, awak dhewe kudu bisa adaptasi marang kabeh kemungkinan sing ana ning kantor.


Alat musik balera yaiku alat musik sing kegawe saka wesi batangan sing disusun dadi siji lan ditulisi dening not-not kayata Do, re, mi, lan liyan-liyane. Alat musik balera digunakake kanggo mainake nada melodi sing ana ing lagu ing drum band. Cara maine alat musik balera yaiku sing kaping siji yaiku ngadek ing posisi balera nganti bener. Kaping loro nyekel tabuhe nganti posisi seng bener, yaiku nganggo tangan kiwo lan tangan tengen. Kaping telu kudu ngerteni not-not sing arep di tutuk. Kaping telu kudu tepak nutuk not supaya unine suara utawi nada ben enak dirungkno. Yaiku mau tata cara mainake utawi nabuh balera nganti bener.


Ning kampungku ana Kyai jenenge Kyai Ahmad. Kyai Ahmad iki duwe pesantren sing paling gedhe ning kecamatanku. Kyai Ahmad iki salah sawijine gurung kang sepuh banget nanging isih kuat mimpin pengajian utawa kegiyatan sing ana kaitane karo keagamaan liyane uga dadi imam shalat Jum'at. Kyai Ahmad uga isih teges lan isih sering ngisi ceramah. Sak liyane pondok reguler sing wis kedaftar ning pemerintah, Kyai Ahmad sampe saiki isih mbuka pondok khusus kanggo  wong sing uga wis sepuh ning sekitar kampung sing isih pengen sinau al-quran nanging kangelan. Saban taun, Kyai Ahmad lan para santri uga ngadakake pengajian akbar kanggo mengeti maulud nabi lan dina-dina besar Islam liyane.


Gusti Kanjeng Ratu Mangkubumi iki salah sawijine putri raja sing uga aktif ning akeh kegiatan adat ning Kraton Yogyakarta Hadiningrat. GKR Mangkubumi lair tanggal 24 sasi Pebruari taun 1972. GKR Mangkubumi iki dadi patokan utawa conto kanggo adhi-adhine amarga dadi putri pertama ning keluarga Gusti Sultang ingkang kaping X. GKR Mangkubumi kegiyatane yaiku dadi lurah putri ning jero Kraton, yaiku mimpin para abdi dalem putri kanggo nyiyapake kebutuhan ning kraton mulai saka kebutuhan adat, masyarakat, kanthi kebutuhan kanggo njero kraton. Jabatan iki arane Penghageng. Kamangka, Penghageng uga duwe wewenang kanggo mimpin upacara adat kaya Tumplak Wajik, Peksi Mburak, lan sapanunggale.


Soto iku panganan khas indonesia seng gampang ditemoni ing indonesia seko restoran mewah sampe warung pinggir dalan. Soto akeh maceme tergantung daerah asale. Onok seng nggae dodoh bening,lan Santen, onok soto pitik, soto daging, soto babat lan akeh bahan liyane. Soto biasane di sajikno ambek koya, jeruk nipis, kentang goreng, sambel lan kecap Tergantung selera. Koya yaiku kerupuk urang seng dialusno.Tibakne nggae soto iku gampang. Gausah tuku ndek warung, saiki nggae soto isok digae dewe ndek omah. Cara nggae soto ayam, pitik 1 ekor digodok lan 5 endog godog. Laos 2cm di geprek, sereh 1 batang digeprek,kunir 2cm uya merica lan gula, digodog. Nek wes mateng dikeki taburan kaya contoh ndek ndukur mau.


Nang jeru kitab suci alquran iku akeh kisah-kisah sing kenek dicontoh kanggo sangu ngadepi urip nang dunyo iki. Mangkane kabeh kyai mabek ulama mesti nganjurno wong muslim iku kudu pedoman nang kitab suci alquran iki. Nah kisah sing paling gelek dianjurno poro alim ulama ambek kyai yaiku kisahe carane Nabi Lukman didik anak ben dadi wong bener. Kisah iki ancene wes terkenal nang endi-endi munggoi wong islam soale carane Nabi lukman nag didik anek apike pol. Biasane, kisah iki ancene ditujokno kanggo wong tua ben iso didik anak sing bener. Mangkane kanggo wong-wong tua kabeh moco'o carane didik anek sing teko nabi lukman.


Kanggo kowe-kowe sing kuliah neng FIB UGM. Iki tak andani piye corone mesen neng Kansas (Kantin Sastra). Kansas ono neng Gedung Soegondo lantai paling ngisor. Nek misale isih bingung gedunge sing endi, gedung Soegondo kui gedung sing paling anyar lan duwur ning FIB. Bakul sing dodolan neng Kansas ono akeh, seko ramesan, mie ayam, lotek utowo gado-gado, tekan kopi kekinian. Nek misale, wis ngerti awak dhewea arep mangan opo, langsung wae marani bakule. Neng kono ono daftar menu karo regone. Tulis wae pesenanmu neng kertas sing wis dicepake. Bar kui, awak dhewe kudu bayar disik neng kasir. Kasire kepisah karo panggon bakule. Kasire ono neng tengah-tengah ruangan. Nek wis bayar neng kasir, kertase mau bakal dicap. Nah kertas sing wis dicap kui diwehi meneh neng bakule lagi pesenanmu digaweke. Sak rampunge mangan, piring utowo mangkok ora entok mung ditinggal neng mejo, kudu diselehke neng panggon sing wis dicepake.


Pas waktu bal-balan biasane mesti wes persiapan mateng teko pemanasan ,alate olahraga, sampek liyan-liyane barang wes tepak kabeh. Tapi ngunu ae isek ono sing kedaden perkoro sing ora kepikiran. Contone koyok gaprakan sampek dadekno sikile loro terus abo, terus ono maneh sing kesikut sampek ora iso tangi, terus yo ono sing kesaduk koncone sampek getehen, ambek liyan-liyane perkoro sing iku kadang garai ati ngenes. Nah kedadean iku asline iso ae diadepei ambek pikiran sing kebuka karo ati sing sabar. Terus biasane kudu jalu saran ambek wong wing wes pengalaman ben perkoro iku maeng kenek diadepi. Soale nag pengalaman ae ora duwe bakal kedaden terus.


Ana sawijining tontonan sing paling ngangenake saka Kutha Jogja, yaiku pertunjukan kabaret. Pertunjukan Kabaret ning Hamzah Batik kuwi meriah banget lan rame turis. Pertunjukan iki ditampilke karo para waria seniman ning Jogja lan sekitare. Pertunjukan iki ora sarat karo pertunjukan sing saru, nanging ya pancen rada nakal amarga pelaku-pelaku seni iki dituntut kudu ekspresif. Kanggo wong kang mandheng pertunjukan iki sebelah mripat, kudu nonton ben ngerti kepiye para seniman njaga profesionalitase lan nggawe kesenian sing bisa dinikmati kaya pertunjukan teater. Mulane kuwi, pertunjukan iki kudu dipromosekake nang kanca-kanca lan diregani amarga kabaret kuwi panggung sing butuh keahlian lan jam terbang sing dhuwur.


Ning olahraga renang, kadhang ana kedadian sing ora disangka kaya ndadak kelelep utawa kram sing ana ning sikil. Kram iki bisa kedadian marang sapa wae. Masio atlet kuwi wis profesional, yen fisike ora disiyapake uga bisa marai kelelep lan kram. Apa maneh sing isih amatir utawa perenang biyasa. Kram iki penyebabe sak liyane kurang pemanasan, uga bisa amarga tekanan banyu lan suhu sing ora pas kanggo fisike awak dhewe. Sak liyane akeh latihan, sing perlu diasah yaiku pemanasan sing bener amarga pemanasan kuwi sing bisa nulungi awak dhewe ben luwih kuwat ning jero banyu. Kamangka, ayo sinau babagan pemanasan sing bener ben ora ana kedadian kelelep.


Salah siji restoran cepat saji sing paling sering tak kunjungi ambek keluarga pas dino prei yaiku KFC. Pokok nek wes bingung kate mangan opo, langsung kepikire ambek KFC. Sing marai restoran cepat saji iki terkenal iku jelas ayam goreng e. Onok dua rasa, original ambek krispy, dan loro-lorone podo enake. Nek awakmu seneng pedes, pesen sing krispy. Tapi nek gak seneng, pesene sing original. Terus onok siji menune maneh sing paling terkenal, yaiku cream soup. Biasane aku pesen paket sego ayam karo cream soup e iku. Ayam gorenge disuwir-suwir terus dicemplungno nang sop e, rasane dadi luar biasa nikmate. Ayam goreng KFC ambek cream soup iku wes dadi perpaduan andalanku.


Tahun iki, kantore bapakku ngadakno liburan karyawan nang Jatim Park 1, salah siji panggon wisata sing terkenal banget ket jaman lawas. Perjalanan teko Gresik sampe lokasi kurang lebih 3 jam an dan beruntung banget dalanan lagi lancar banget. Berhubung teko pihak kantore bapakku sing sengojo jadwalno lungo pas dino kerjo, dadi sampe kono gak sepiro rame pengunjung, gak koyok biasane sing koyok dawet saking ramene. Nang kono, aku ambek adik-adikku numpaki hampir kabeh wahana sing onok nang kono. Mumpung sepi dan gak atek ngantri suwe kan ya, kapan maneh isok koyok ngene. Awak dewe bener-bener dolen sampe tuwuk dan moleh dengan perasaan bahagia.


Ancene ora kabeh wong iku iso ngalakoni olahraga rutin. Tapi yo ora kabeh owng sing olahraga rutin yo ngerti manfaate olahraga.Nag ngomongno manfaate olahraga ancene akehe megilan opo maneh sing olahraga aerobik tambah akehe megilan. Manfaat olahraga iki yoiku iso ngurangi ganguan strees polahe akehe tekanan urip, terus iso garai turu tambah angkler, mari ngunu iso jogo awak ben iso stabil bobote, terus iso ngoptimalno kerjoe utek, jogo darah ben tetep stabil tekanane, nyegoh Demensia, iso nguatno sistem kekebalane awak, ambek liyan-liyane sing akehe megilan. Kabeh iku manfaate olahraga aerobik sing ancene ora kabeh wong iku ngerti. Terus manfaate liyane yo isek akehe pol.


Natal yaiku hari rayane umat Kristen sing diperingati ben tahun karo umat Kristiani. Natal dilaksanakno ben tanggal 25 Desember gawe memperingati dino kelahirane Yesus Kristus. Natal dirayakno nang kebaktian bengi pas tanggal 24 Desember dan dilanjut kebaktian isuk pas tanggal 25 Desember. Tapi onok sisan pirang Gereja ortodoks sing ngerayakno natal pas tanggal 6 Januari utowo 7 Januari. Sing dilakoni pas Natal selain kebaktian nang Gereja iku ngumpul karo keluarga ambek bagi-bagi kado gawe sesamane. Natal iki nduwe ornamen sing khas, mulai teko pohon natal, pernak pernik Natal sing dominan werno abang karo ijo, kartu natal, sinterklas, kelompok puritan, ambek ritus kulon.


Nek awakmu berkunjung nang Deso sing pelosok banget, biasane bakal berhadapan langsung karo Ketua Suku ne. Ketua Suku iku bertugas gawe ngelindungi masyarakat sing onok nang Suku iku mau teko hal-hal ndek luar area sing berbahaya. Nang pedalaman koyok ngono, kadang sek onok istilah area kekuasaan dan onok ketuane dewe. Iku yo berlaku gawe suku-suku nang pedalaman. Dadi nek awakmu lagi onok keperluan gawe ngunjungi area nang Suku iku, dan posisine awakmu wes diterimo, iling-iling peribahasa “nang ndi bumi dipidak, nang kono langit dijunjung”. Artine awakmu kudu ngehargai adat istiadat sing onok nang suku iku mau. Nek misal onok sing gak sesuai ambek kepercayaanmu, menengo ae, gak usah nyangkem. Awakmu cukup selesaino keperluanmu nang kono dalam diam nek pingin aman.


Salah siji game sing tau rame iku jenenge Quiz Parampaa. Game iki diciptakno ambek Masova. Quiz Parampaa iki game sing misine njawabi kuis sing disediakno. Onok 100 level sing kudu dilalui. Nek awakmu kate dolen iki, onok aturan sing kudu mbok gatekno. Siji, nang permainan iki, onok telung hati sing dadi kesempatan nek awakmu salah jawab kuis. Loro, nang pirang level iku onok bom sing bakal namatno kabeh nyawa sing mbok duweni dan awakmu nduwe 10 detik gawe ngentikno iku. Dadi kudu bener bener digatekno. Terakhir, pas jawab kuis, dilarang metek tombol ‘Ctrl’ utowo ‘Tab'. Nek salah siji teko iku kepetek, bakal muncul tulisan “Curang!!!” nang layar dan awakmu bakal mbalik ke awal maneh. Wes, selamat mencoba.


Sok-sok neng deso awak dhewe kui kerep gawe turnamen dhewe, mbuh kui olahragane opo wae, iso futsal, bal-balan, lan voli. Kui pertandingan kui uga iso seko wong-wong seko sak deso utowo tanding antar deso. Opo wae pertandingane awak dhewe sak yogyane melu pertandingan kampung kui. Opo meneh yen, awak dhewe jago neng olahraga sing dilombake. Awak dhewe ora kudu duwe target juara. Juara kui mung bonus, sing paling penting awak dhewe dadi iso luwih kenal karo tonggo-tonggone dhewe. Yen kui pertandingan antar deso, awak dhewe dadi iso ngenalke wong-wongane desone dhewe seko pertandingan kui. Yen awak dhewe ora iso dalan, paling ora awak dhewe nonton pas desone dhewe main.


Lagu lir-ilir iki wes terkenal ang endi-endi, terus lagu iki yo gelek digawe dolanan ambek bocah cilik-cilik biyen sampek saiki koyok lagu gundul-gundul pacul. Nah lagu iki asline iku diciptakno sunan kali jogo gawe nyiarno utowo nyebarno agama islam. Tapi asline lagu iku digawe ora mok angger lagu tok tapi yo ono artine sing garai wong iku seneng ambek semangat. Nag artine sak benere iku luweh koyok pesen nang menungso yaiku awak dewek kabeh iku umat menungso sing kudu tangi teko keterpurukan. Kudu tangi ambek ngelawan sifat males sing ono nang awak deweke kabeh. Dadi lagu iki masio lagu daerah teko jawa tengah tapi wes terkanal ambek pesan moral iku apike megilan.


Aku disik neng Bogoro kui sekolah neng sekolah swasta. Panggone kui rodo banget seko tengah-tengah kota. Pas kui, jejere sekolahe kui kebon telo kabeh. Aku lan konco-konco seneng dolan bal-balan pas kui. Nanging mergo jumlah muride mung sitik, awak dhewe ora iso tanding bal-balan sing bener, sing sak time kui tekan 11 wong. Makane kui, guruku gawe pertandingan antara sekolahku lawan sekolah sing ono neng kampung buri. Pertandingan kui, aku dolan dadi bek. Awak dhewe seneng banget iso dolan kui. Awak dhewe pas main kui nganggo bal tenanan sing atos. Pas pertandingane arep rampung, ono tim musuh sing nendang ke gawang. Untunge kui ora gol, nanging bale kui keno dodoku. Rasane lara banget keno bal kui. Aku sempet ngeroso sesek pas kui.


Aku biasane nag muleh mesti gawakno bocah-bocah panganan oleh-oleh khas daerah ku. Lha panganan iki ancene garai bocah-bocah ketagehan. Mangkane nag muleh mesti bocah-bocah titip ditukokno. Lah panganan iku jenenge wingko babat sing bakale iku teko tepung, gula, pandan, ambek parutan kelopo. Jarene bocah-bocah masio bentuke ora ono sing istimewa, ttapi rasane iku sing istimewa soale enake pol. Yo ancen wes maklum lah iku soale ora wong daerah gonanku. Dadai rasa sing koyok ngunuku dadi enak. Lah nag jareku sing didol iku ora sepiro enak soale kakean kelopo. terus kadang kegaringen oleh ngopen utowo manggang dadi rodok alot pas dipangan.


Salah siji film sing bisa mbangkitake semangat sinau yaiku Laskar Pelangi. Film iki digarap tahun 2008 miturut novel sing ditulis karo Andrea Hirata. Sutradara film iki yaiku Riri Riza lan Salman Aristo. Film iki nyeritakake uripe Ikal, bocah cilik sing duwe semangat gawe sekolah nanging uripe mlarat. Dekne sekolah ning SD Muhammadiyah Gantong, SD sing meh wae tutup amarga ora ana bocah sing gelem sekolah ning kono. Ikal ya duwe kanca-kanca sing karaktere manika warna kaya Lintang sing paling pinter, Mahar sing seneng pelajaran seni, lan liyan-liyane. Film iki ya menang penghargaan ning festival film Indonesia uga mana negara amarga ide ceritane sing ngewenehi akeh pitutur.


Aku duwe resep kanggo kowe kabeh sing seneng ngemil tur wegah masak ribet. Bahan sing dibutuhake mung tahu putih, uyah, mrica, penyedap, tepung tapioka, lan tepung beras. Dhisik dhewe kang kudu dilakokake yaiku ngremuk 3 tahu putih dadi lembut, sabanjure kuwi diudhak bareng karo setengah sendhok teh uyah, mrica, lan penyedap. Yen uwis kecampur, tambahana sak sendhok makan tepung tapioka lan rong sendhok makan tepung beras, banjur diudhak kayadene yen nguleni adonan roti. Aja lali ngesok minyak ing wajan banjur ngurupake kompor. Yen minyak wis panas, cemplungake campuran tahu mau kanthi ukuran cilik lan sethithik mbaka sethithik. Goreng nganti warnane coklat, banjur diangkat lan ditiris. Aku biasane nyebut panganan iki batagor ala-ala. Dipangan pas kahanan isih kriuk mesthi cocok tenan. Wis gek ndang dijajal resep iki!


Urip tonggoan iku gak selamae damai. Pasti onok ae tantangan sing kudu diadepi. Salah sijine iku ngadepi tonggo sing nggatheli. Padahal awak dewe iku meneng ae, tapi wong iku sing malah nggolek perkoro karo awak dewe dan mancing pertikaian. Nek wes koyok ngono, awak dewe kudu bertindak cek gak tambah mangkel ambek wong iku dan wong iku mau gak sampe mungsoni awak dewe. Onok limang cara bijak ngadepi tonggo sing nggatheli koyok ngono. Siji, ngomong ambek mereka, nek perlu teguren. Loro, mbangun batesan ambek wong iku. Telu, ngabaino mereka nek misal de’e mancing perkoro. Papat, jaga jarak ambek wong iku, gak usah sering sering ketemu nek gak onok perlu. Terakhir, gak usah mbales hal sing mbok benci.


Akeh wong sing ngerasa yen pemutusan hubungan kerja kuwi siji-sijine cara sing bisa ditempuh kanggo wong sing ana ning perusahaan rintisan. Nanging ana cara liyane yaiku ngurangi biaya operasional iklan kaya sing dilakoni Shopee. Pas isih pandemi, saban wulan Shopee sering banget ngundang artis korea kanggo teknik pemasaran lan ditayangake ning TV. Pas kuwi, saban wulan mesti ana konser ning TV amarga Shopee wis ngelakoni riset pasar lan nemu yen minat Indonesia kuwi ning lagu K-Pop. Nanging, iki ora sumbut marang pertumbuhan lan uga keuntungan. Dadi Shopee wis ora ngelakoni strategi sing padha karo pas wayah pandemi lan mulai nganggo cara pemasaran luwih irit.


Salah siji spesialisasi mata kuliah sing ana ning jurusan arsitektur yaiku arsitek tradisional nusantara amarga omah iki ya ana hubungane karo tradisi lan budhaya sing ana ning sawijining daerah. Mata kuliah arsitektur nusantara iki sajane ya ana ning Antropologi amarga bisa sinau babagan suku, adat, lan budhaya miturut saka fungsi bangunan lan sejarahe kenapa bangunan kuwi ana. Ning Indonesia, sajane ya bisa dadi panggonan sing cocok kanggo nuwuhake mata kuliah iki ben dadi salah siji spesialisasi amarga Indonesia iki duwe suku lan budhaya sing akeh lan omah adat sing manika warna. Nanging, sing dadi kiblat saka spesialiasai arsitektur lan budhaya iki isih peradaban Eropa kaya Yunani lan sapanunggale.


Idol Star Athletics Championship utowo biasa disingkat ISAC iku salah siji acara sing ditayangno nang saluran TV ndek Korea Selatan. Acara iku nampilno para artis Korea sing berkompetisi ndek lomba multi-olahraga. Mulai teko lari maraton, memanah, gymnastic, lompat jauh, lompat tinggi, dan sek akeh sing liyane. Awak dewe nek ndelok iku isok dikatakno lagi nonton pertandingan olahraga sisan lho. Soale kan ancen acara sing nayangno pertandingan olahraga antara artis siji ambek artis liyane. Wes ngono, awak dewe bakal betah ndeloke soale isok ndelok artis senengane awak dewe lomba nang kono. Dadi nek awakmu pingin ndelok acara pertandingan olahraga sing gak mboseni, delok ae ISAC.


Jaman aku cilik, aku sinau babagan al-quran ning TPQ utawa Taman Pendidikan Quran sing ana ning kelurahanku. TPQ iki mesti rame amarga kabeh bocah ning kelurahanku ngaji ning kono. Metode sinaune uga diatur amarga ana sing sinau saka awal kanthi wis lancar al-quran. Sinau al-quran ning kene uga kudu ngerti tajwid lan cara maca huruf sing bener. Banjur yen wes ngerti, kudu sering dilatih ning omah. Aku uga latihan maca al-quran ning omah karo bapakku amarga bapakku iki disiplin banget perkara ngaji. Nanging ajaran bapakku iki uga marai aku cepet bisa maca al-quran lan cepet khatam lan cepet bisa apal.


Dino iki lagi gak onok sopo-sopo nang omah, alias Irma lagi dewean nang omahe. Berhubung Irma iku wedi nek dewean nang omah, akhire de’e mutusno gawe numpang nang omahe dulure sing jenenge Ovi. De’e numpang nang omahe Ovi sampe keluargane moleh teko Jakarta. Buru tutuk, Irma langsung nunut nganggo mesin cuci gawe ngumbah klambine. Ovi iya iyo ae. Pas dicek, dadakno mesin cucine iku nganggo bukaan ngarep. Irma jelas bingung lah, soale de’e kulinone nganggo mesin cuci bukaan duwur nek nang omah. Kate takon nang Ovi, tapi arek iku lagi nggarap kerjaane. Mergo gak gelem nganggu, akhire Irma browsing cara nganggo mesin cuci bukaan ngarep. Untunge ae de’e cepet paham dan isok nganggo dengan tepak.


Secara umum, desa iku siji aglomerasi permukiman nang area pedesaan utowo rural. Nang Indonesia, desa iku pembagian wilayah administratif nang ngisore kecamatan sing dipimpin karo Kepala Desa. Siji desa iku kumpulan teko pirang unit permukiman sing luwe cilik maneh. Ciri-cirine masyarakat desa iku onok akeh. Siji, pembagian wektu sing luwe teliti gawe ngejar kebutuhan individu. Loro, penduduk nang desa iku cenderung saling tolong menolong mergo nduwe rasa kebersamaan sing duwur. Telu, pembagian kerja antar penduduk desa cenderung mbaur dan gak nduwe batesan sing jelas. Papat, penduduk desa iku cenderung ngerjakno pekerjaan sing podo ambek anggota keluargane sing mbiyen. Limo, kehidupan keagamaan e luwe kuat.


Kabeh wong adat utowo wong sing nag suku mesti duwe sing jenenge aturan suku utowo aturan adat. Mari ngunu yo ono sing jenenge Tokoh Adat, tokoh adat iki termasuk wong penting sing nang adat iku maeng soale tokoh adat iku termasuk wong sing ancene dipercoyo ambek wong nang kono kanggo gowo suku maeng tetep iso ngadepi masa depan. Nah fungsine Tokoh Adat yaiku salah sijine kanggo jogo utowo ngelindungi Adat sing wes ono nang suku maeng sampek turun-temurun mulai teko jamane leluhur sampek generasi sing ate teko. Nah mangkane dadi Tokoh adat iku yo termasuk tanggung jawabe gede soale ora kabeh wong sing nang adat utowo suku maeng iso ngelaksanakno tanggung jawabe.


Pasangan sing aggal ning hubungan pacaran utawa perkawinan kuwi sebagian gedhe saka komunikasi sing kurang lancar. Nanging ya uga ana sing hubungane rusak amarga ego sing kurang dijaga. Pasangan sing padha keras iki nolak gawe diskusi nggolei dalan sing paling apik kanggo bertahane hubungan. Ora ana pasangan sing gelem ngalah lan tetep bertahan karo pendapate dhewe. Wong sing nduwe ego gedhe iki bisa amarga urusan sing padhet lan marai stres, jarang dijak ngobrol lan nggawe keputusan, lan uga karakter sing dominan. Kamangka, yen pengen awet karo pasangan, awak dhewe kudu ngerti wates ego sing dinduweni karo pasangan sing urip bareng awak dhewe.


Cilikan aku, aku biyen ora seneng perkoro basa lan kebudayaan daerah-daerah neng Indonesia. Makane kui, aku rada kangelan pas pelajaran IPS wektu SD. Pelajaran kui akeh ngebahas babagan sejarah lan kebudayaan neng Indonesia. Pas kui, aku isih sekolah neng Bogor. Wektu garap soal ujian ono pertanyaan, opo senjata khas seko Bogor utowo Jawa Barat. Koyo soal-soal sing liyo, aku ora ngerti jawabane. Sementara, aku ngelanjutke soal sing liyane. Wis rampung, aku balik meneh neng soal sing mau. Aku mikir-mikir, ngiling-iling. Banjur aku keinget jeneng tugu neng bogor, Tugu Kujang. Neng pucuke tugu kui koyo bentuk senjata. Oh, akhire aku ngerti yen senjata tradisionale kui jenenge kujang.


Sejarahe Alquran bisa dadi pakumpulan firman Allah kaya ngene iku ngelewati proses sing suwi lan dawa banget. Wiwit didukna utawa diwahyuna ning Nabi Muhammad yaiku taun 610 M lan proses nyebarake bertahap nganti 632 M. Saben ayat diajarke karo malaikat Jibril ing Nabi Muhammad. Sadurunge dibukuna dadi siji, ayat Alquran bien kepencar ana sing ditulis ana ing godhong, kulit sapi, kayu, lan panggon liyane. Pas wektu iku, Abu Bakar sing mimpin kanggo ndadekake Alquran dadi siji. Ing Alquran ana 6.236 ayat, 114 surat, lan total 30 juz. Ayat ning Alquran iki ngandung babagan penciptaan alam semesta lan manungsa, dina penghakiman, kisah teladan wong sing urip mbiyen, ibadah, moral lan dashar hukum kanggo pedomane manungsa urip ana ing donya.


Tokoh-tokoh keagamaan yaiku wong sing ngerti utowo wong sing dianggep luwih ngerti masalah agama ambek masyarakat utowo wong akeh nag wilayah iku maeng. Terus sak liyane iku sing jenenge Tokoh-tokoh agama yo ono sing garani nag iku termasuk wong sing dituwokno masalah agama soale ilmune masalah agama wes jerune megilan. Lah kadang tokoh-tokoh agama iki biasane yo seje-seje angger daerah soale pemahane nang agomo yo bedo-bedo. Mangkane tokoh-tokoh agama angger wilayah yo aranane yo seje-seje ono sing diarani Buya, ono sing diarani ustad, ono sing diarani ulamak, gus, ambek liyan-liyane karek wong daerah kono senenge nyelok opo sing penting iku ngregani ambek mulyakno tokoh iku maeng.


Onok akeh banget kejadian sing gak terduga sing kedaden pas nang pertandingan olahraga. Nek nang Indonesia, sing paling anyar iku Tragedi Kanjuruhan. Nek jaman mbiyen, onok sing podo nemene sisan, yaiku Tragedi Estadio Nasional sing kedaden nang Lima, Peru. Tragedi iki kedaden pas 24 Mei 1964. Bencana iki berawal teko pertandingan antara Peru ambek Argentina. Keputusan sing gak populer teko wasit iku marakno penggemar Peru gak terimo dan mudun nang lapangan. Akhire Polisi ngelawan dengan cara nembakno gas air mata nang area massa dan marakno eksodus massal. Korbane iku akeh buanget. Sing mati iku onok sampe 328 uwong dan jare isok luwe akeh maneh, dan sing luka sampe 500 uwong.


Akhir-akhir iki, lagi sering banget onok fenomena gerhana. Biasane pirang-pirang tahun onok pisan. Nek iki gak, ket tahun wingi, pasti sak tahun iku onok pisan. Onok salah siji amalan sunnah sing dilakoni ben terjadi gerhana, yaiku sholat gerhana. Tata carane sholat gerhana iku koyok ngene. Siji, niat. Loro, takbir. Telu, moco Al-Fatihah terus moco surat-surat nang Al-Qur’an. Nek isok pilih surat sing dowo. Papat, rukuk, terus bangkit gawe i’tidal. Limo, gak langsung sujud, tapi sedekap maneh dan lanjut moco Al-Fatihah maneh dan surat sing dowo maneh. Enem, rukuk, terus i’tidal, dan dilanjut sujud koyok sholat biasa. Pitu, bangkit teko sujud dang ngerjakno rokaat kedua koyok rokaat pertama mau. Terakhir, salam.


Wirausaha iku suatu kegiatan usaha utowo bisnis mandiri sing dilakoni uwong gawe masarno barang sing engkok bakal diproduksi. Jenis wirausaha sing paling populer nang Indonesia iku onok telu. Siji, usaha ritel. Usaha ritel iku suatu jenis usaha sing ngelibatno penjualan barang utowo jasa nang konsumen dalam jumlah sijian utowo eceran. Konsumen sing tuku produk utowo jasa iki tujuane gawe ngonsumsi utowo nganggo produk secara pribadi dan gak bakal didol maeh. Loro, startup bisnis. Startup dewe iku artine ngerujuk nang perusahaan rintisan sing dirancang gawe nyiptakno produk utowo layanan jasa ndek tengah ketidak pastian sing ekstrim. Telu, industri kreatif. Industri kreatif iki salah siji bentuk industri sing manfaatno ambek modifikasi sumber daya sing sifate inovatif.


Jaman saiki, radio nang mobil iku wes onok sambungan bluetooth e. Dadi nek awakmu kate nyetel lagu senenganmu tapi gak nduwe kaset, awakmu garek nyambungno hp mu nang radio iku mau lewat bluetooth. Carane yo guampang, soale awakmu gak butuh perangkat liyane maneh gawe nyambungno iku mau. Nek pingin eroh carane, gatekno iki yo. Siji, urupno bluetooth nang hp mu, terus buka pengaturan nang hp mu dadi “visible”. Loro, urupno tape mobil terus pilih menu "Bluetooth". Telu, cek hp mu terus pastikno bluetooth head unit kewoco nang hp dan isok kehubung. Engkok hp iku bakal kehubung nang head unit lewat bluetooth car-kit. Terakhir, pilih menu BT music sing onok nang head unit ben isok langsung ngontrol audio sing lagi mbok setel nang hp.


Tiyang Indonesia ingkang manggon dhateng negara manca sakmenika boten sah sumelang menawi pengen dahar daharan Indonesia amargi sampun kathah restoran ingkang sadeyan daharan Indonesia. Menawi boten dahar wonten restoran, sampeyan saged masak daharan Indonesia ingkang gampil. Salah satunggaling daharan Indonesia ingkang gampil didamel inggih punika cireng. Cireng menika daharan awujud gorengan ingkang didamel saking glepung kanji. Lebetipun cireng saged diisi maneka isian kayata ayam suwir, bakso, keju mozzarella, kaliyan sosis. Menawi sampun diisi, cireng digoreng ngantos mateng. Daharan ingkang kalebet nyamikan menika saged damel tuwuk amargi didamel saking glepung kanji. Glepung kanji ugi saged didamel nyamikan sanes. Tuladhanipun cimol, cilok, kaliyan tahu aci.


Biyen pas cilik ngelangi iku mesti dadi senenganku, tapi wong-wong nang kono iku mesti ngarani Bluron. Sing jenenge bluron iku asline podo ambek ngelangi bedone nag bluron iku sampek awak pegel kabeh ambek pirang-pirang gaya, koyok slurup, terus ngilang nang jero banyu barang, teru nag wes blenger lagek leren. Nah sing jenenge ngelangi iku yo mok ngelangi biasa ngunuku, nag wong saiki iku ngarani Renang. nag sing jenenge bluron iku maeng iso diitung ngelangi sing medeni wong soale ancene ora karo-karoan polahe ono sing suwe-suwean ngalangi nglumah, terus suwe-suwean ngelangi nglembang, ambek sing garai medeni wong maneh yoiku nglangi slurup.


Ulan wingi tepake sak durunge tahun anyar iki, koncoku ngomong nag deke ambek tunangane ora sido nerusno rabi mergane ono perkoro sing deke dewe iku ora nyongko perkoro iku. Nah perkoro iku maeng dadekno deke iku kepikiran sampek koyok wong linglong ambek kotong pikirane, nyambut gawe barang yo maelh koyok ora temen. Akhire deke iku tak parani nang omahe terus tak takoni perkorone iku opo. Pas mari nyeritakno kabeh nang aku, aku mok iso ngongkon deke sabar ambek pasrah tok nang pengeran mergane wes ora iso lapo-lapo polahe deke iku difitnah karo koncone sing biasane ngopi bareng ben ora sido ambek tunangane maeng.


Kanggo nyukupi kebutuhane, Neni kerja dari pramusaji utawa tukang laden ning salah sawijining panggon mangan ing Solo. Neni kerja paran esuk tekan sore. Ora mung ngeladeni wong tuku, Neni uga kudu ngerti panganan lan ombenan apa wae sing didol ning panggon mangan kuwi. Neni ya kudu bisa ngewenehi layanan sing apik ben wong kang tuku lan mangan ning restoran kuwi bungah atine lan bisa mbalik mangan maneh yen ana kesempatan. Neni uga ngeresiki meja lan piranti mangan sing wis dinggo lan nyiyapake kabeh kebutuhan liyane kaya tisu, sendok resik, lepek, cangkir lan sapanunggale. Sing kudu dipahami kuwi ya Neni kudu sumeh lan sabar pas ngeladeni wong tuku amarga wong tuku ki sejatine ya tamu.


Saiki awak dhewe iso gawe gambar dhewe mung seko ngetik opo sing awak dhewe arep gambar. Dadi saiki wis ono laman sing nganggo kepinteran gawean sing iso gaweke awak dhewe gambar seko tulisan sing awak dhewe ketik. Iki mungkin dadi anugrah bagi wong akeh soale, wong sing ora iso gambar dadi iso. Nanging iki dadi bencana banget kanggo seniman-seniman digital. Dheweke dadi iso kelangan gaweane. AI sing iso gambar iki uga duwe masalah. Soale, gambar sing dienggo AIne sinau kui dijupuk seko karya seniman kui tanpa ono ijin seko dheweke. Iki bakal dadi ruwet neng perkoro hak cipta karya sing digawe seko AI.


Tteokbokki utawa panganan sing digawe saka tepung beras lan bumbu gochujang wis ora dadi samubarang sing aneh ana ing Indonesia. Panganan sing asale saka Korea Kidul iki biyen bisa misuwur ana ing Indonesia amarga akeh banget drama Korea sing didelok wong Indonesia. Tteokboki saiki bisa ditemokake ana ing kabeh warung kang nyediakake menu panganan Korea utawa ning bakul pinggir dalan kang diarani streetfood. Pasar modern kaya Indomaret lan Alfamart uga dodol macem-macem tteobokki instan sing bisa langsung diolah lan dimasak dhewe ning omah. Gampang pol saiki kowe kabeh bisa tuku lan njajal kepiye rasane tteokboki senajan kowe ora urip utawa dolan ana ing Korea.


Anak-anak saiki wis arang kerungu cerito rakyat. Alasane iso werno-werno. Iso wae mergo anake kui ora arep ngerongke cerito kui, Iso uga wong tuwo ora gelem ngenalke cerito kui, iso uga ora ono media sing menarik sing ngangkat cerito rakyat. Saiki, wong-wong termasuk bocah-bocah luwih seneng mengkonsumsi media audio-visual, khususe kanggo anak-anak kui kartun. Ben anak-anak kenal meneh karo cerito-cerito seko leluhure kui, cerita rakyat kui luwih apik yen digawe versi kartune. Animasi digawe seilok mungkin ben sing iso nikmati kui ora mung anak nanging uga wong tuwone. Ben kabeh bocah-bocah Indonesia iso nonton kartun kui penyebarane kudu neng kanal-kanal sing gampang diakses, tuladhane iso disiarke neng TVRI utowo TV nasional liyane utowo neng YouTube.


Pas aku arep KKN, aku lan kelompokku gawe usaha supoyo entuk duwit tambahan kanggo rencana kegiatan mengko. Aku lan kelompokku pas kui dodolan keripik gedhang sing asli seko Lampung. Keripik gedhang seko Lampung kui pancen kerepik gedhang sing paling enak, opo meneh sing rasa coklat. Sistem dodolane kui buka pesanan. Wong-wong pesen disik. Mengko nek wis tanggale, awak dhewe ngirim pesanane kui neng wong-wong sing wis mesen. Alhamdulilah, pas kui sing mesen lumayan okeh. Ora seokeh sing awak dhewe bayangke, nanging kui lumayan banget kanggo nambah-nambah duwit program KKN. Seko dodolan kui awak dhewe entuk 500 ewu. Kui wis bathi sing resik, ora dikurangi meneh seko modale tuku keripik gedhang kui.


Wong nag wes kadong seneng ambek game sing digawe dolanan mesti pengen dolanan game terus sampek lali sembarang-barang. Nak wes koyok nginiki biasane iso dadekno kecanduan nang wong iku mangkane kudu dilangno. Anjuran utowo saran kanggo wong sing kecanduan game yaiku kudu iso batesi waktu dolanane maeng soale nag ora ngunu mesti keterusan. Terus nag iso kudu golek hobi sing anyar sing iso ngelalekno dolanan game maeng, yo ancene ewo tapi piye maneh yo kudu dijajal disek ben iso. Terus ojo sampek parek ambek perangkat sing ono game maeng koyok PS, laptop, utowo kamputer sing ancene mbok pasangi game maeng. Terus nag iso kabeh iku maeng diseleh nang jobo kamar.


Awak dhewe kudu percaya yen Allah kui wis nentoke kententuan utowo takdir sing terbaik kanggo awak dhewe. Awak dhewe mungkin ngeroso kui dudu hal sing awak dhewe pengeni. Kui sing tak iling seko guru ngajiku. Aku tau ngerasake bener pas ketompo kuliah. Awale kui dudu jurusan sing bener-bener tak pengeni. Pas wis daftar, aku isih ragu sebenere karo jurusan kui. Nanging, akhire, aku tetep ketompo. Wiwitane aku bingung, aku kudu ngeroso seneng opo sedih. Sing iso tak lakoni mung pasrah lan ngelakoni opo sing wis entuk neng ngarep moto. Pas wis ngerasake kuliah kui, aku ngeroso nyaman banget sinau neng jurusan kui lan iso ngetuti pelajaran kanti rampung.


Olahraga kui ora mesthi awak dhewe lakoke neng jobo utowo neng lapangan. Awak dhewe iso ngelakoke kui neng jero omah. Ora mung neng jero omah, malah awak dhewe iso ngelakoke olahraga seko kamar turu. Olaharaga, utowo sing tak maksud neng kene ki pemasan, iso awak dhewe lakoke pas tangi turu langsung. Carane awak dhewe iso ngelakoke gerakan sing jenenge posisi bocah. Posisine kui awak dhewe lingguh, sikile dilipet rapet, telapake kaki dhewe kui dadi kanggo panggong lingguhe. Posisi sing dimaksud mau mirirp koyo linggun neng antara 2 sujudh pas salat. Banjur, awak dhewe ngeluruske tangan neng ngarep sak adoh-adohe. Posisi tangan kui demok kasur/jobin. Tahan posisi sing paling adoh kui sekitar 10 itungan. Terus balik meneh neng posisi lingguh. Baline gerakan iki 3 kali.


Leo saiki wis dadi barista ana ing cafe ngarep omah. Dheweke kerja saben dina tekan senin nganti dina Minggu nanging duwe prei ana ing dina Jumat. Gaweane Leo yaiku nggawekna lan nyepakke kopi utawa menu apa wae kanggo wong sing tuku. Sadurunge mlebu kerja, Leo dilatih karo bos-e kanggo masak kabeh menu sing ana supaya uga bisa mbantu chef utawa juru masak sing ana ing cafe. Saliyane nyepakke panganan kanggo wong sing tuku, gaweane Leo uga kaya ngewangi resik-resik nalika cafe pas buka utawa pas tutup. Leo uga biyasane ngewangi kancane kanggo dadi kasir. Kerja ing cafe dadi kerja sing duweni akeh pelajaran urip kanggo Leo amarga bisa sinau babagan urip liwat srawung karo wong tuku.


Salah siji cerita rakyat sing paling tak inget kui Malin Kundang. Pas SD neng kelas, guruku cerito kui ben aku lan murid-murid sing liya ngerti pentinge berbakti marang wong tuwo. Tekan saiki, aku isih percoyo yen cerita penting kanggo generasi-generasi sing luwih enom. Opo meneh saiki, akeh bocah-bocah sing egois lan tata kramane kirang marang wong sing umure luwih tuwo. Cerita Malin Kundang kui ngajarke awak dhewe pengtinge ngurmati wong tuwo, terutama ibu. Sak sukses koyo piye awak dhewe mengkone, awak dhewe ora entuk sombong opo meneh karo wong tuwo dhewe. Sak sabar-sabar ibu kui, dheweke uga menungso sing isi benci karo anake dhewe.


Kitab Zabur iku salah siji kitab sing dituruno sak durunge kitab Al-Qur’an. Kitab Zabur iki kitab suci sing dituruno karo gusti Allah SWT gawe kaum Bani Israil teko utusane sing jenenge Nabi Daud. Kitab iki dituruno pas abad 10 sak durunge Masehi. Sejarah dibalik turune kitab Zabur iki berawal teko nabi Daud sing melu nang barisan tantara Bani Israel gawe ngelawan pasukan bangsa Palestina sing dipimpin karo Jalut. Mergo nabi Daud isok ngebunuh Jalut, akhire beliau diangkat dadi pengganti raja Thalut. Tapi suatu hari, nabi Daud mengasingkan diri terus tobat nang gusti Allah. Teko kono kitab Zabur dituruno. Muatan isi kitab Zabur iki mulai teko dzikir, pengajaran, ambek hikmah. Dilansir teo laman NU, nang njero kitab Zabur iki gak onok hukum-hukum syariat soale nabi Dadu dikon ngituti syariat sing digowo nabi Musa.


Sapa sing kerep krungu karo salah sijine piranti ulah raga kang jenenge treadmill. Treadmill iki sajatine mesin kanggo mlayu utawa mlaku. Manpangat kanggo ngapa? Manpangate kui kanggo njaga metabolismene awak supaya awak ora gampang kesel, ora gampang lara. Liane kui uga isa kanggo njaga postur awak lan ngindhari obesitas. Lah jane apa ta bedane yen mung alat kanggo mlaku? ngapa kok ora mlaku-mlaku waeing njaba? Treadmill  iki luwih ringkes amarga mandheg jegrek ing sakpapan. Liyane kui, adhewe is ngatur pira cepete anggene mlaku utawa mlayu. Uga isa lo ngatur pirangane suwe. Dadi yen kesusu isa diset mung dhiluk nanging ngerti pira akeh lan adohe adhewe wis mlaku utawa mlayu. Canggih ta tur ringkes tenan ta?


Saiki wong sing dodolan nang omah iku macem-macem soale saiki jamane wes maju ambek wes ono sing jenenge market place sing kenek gawe ngayai masarno produk sampei endi-endi. Nah biasane sing kenek gawe dodolan nang omah maeng contone koyok dodolan sembako, saiki akeh wong-wong sing wes dodolan sembako utowo kelontong, nang daerah gonanku iku tambah angger RT wes ono sing dodol ngunuku, padal itungane daerah gonanku iku adoh lo teko kota, tapi yo buktine rame-rame ae polahe ancene wong kono yo butohno toko-toko ngunuku kanggo nyukupi kebutuhan omahe sing itungane ora sepiro akeh ambek iso dicukupi liwat toko-toko kelontong cilik iku maeng.